FINCILLI TAKKA FINIINEE LIGIDU AMNA QABSOO DHEERESSUU DARAN INJIFANNOO QANCARSA.  #Oromoprotests

(Kutaa 1ffaa) Barreessaan: Saphaloo Kadiir Akkuma beekkamu ji’oota lamaan kana warraaqsi hiriira mormii master pilaanii barattoota keenya sabboontoota qaroo oromootaa tahaniin jalqabee gara fincila diddaa gabrummaatti tarkaanfachuun, hawaasa keessa latee kutaa hawaasa oromoo mara tuqee daran boba’uun oromoota idil addunyaa keessa jiraatan mara bira gahuun isaa ni beekkama. Qaamni kumaatamni itti madaa’ee, lafeen nama danuu itti caccaphxee, dhihana rasaasaa tahuun lubbuun dhibbootaatiis itti wareegamte. Tan hidhaafi reebichaa taatu hin gaafatamtu, tilmaamuufuu kan nama rakkisuu dha. Warra qabsoo seena qabeettii tanarratti lubbuu isaanii sabaaf if kennee wareegame ammoo seenaan haa yaadattu, rabbiin biyyoo irraa haa salphisu. Oromiyaa guutuu keessatti ibiddi shidame kun ilmaan oromoo kuma baayyee irratti qaanqee facaasee waxaluus injifannoolee baayyee kan itti gonfannee dha. Injifannoolee san keessaa muraasni: – Gulantaa shiraa alagaaniifi jala fiigdoonni alagaa tooftaa adda addaatiin ilmaan oromoo jiddutti ijaaraa turan salphatti diddiiguun wal dhageeytii obbolaawwanii kan cimse, – Shakkiifi shakamii alagaan saba bal’aa jiddutti kalaqee ture haaluma salphaan firfirsuun jaalalaafi humna tokkummaa sabaa kan mirkaneesse, – Onne qabaattummaa fi gootummaa saba keenyaa dur caalaa kan leellise, – Tarsiimoo saba gargar hiruu waggoota baayyeef alagaan nurratti hojjachaa ture layyotti kan fashaleesse, – Dhaaboollii biyya bulchina jachuun soba afuufan kan maqaa malee keessoon isaanii daariqee naafee akkaa gara dhabee onee reeqqisu daran hurgufee daadarkeessuu, – Abdiifi hawwii wayyaaneefi OPDO’n qabaachaa turan bakkaa haqee gar malee dhiphisuufi yaaddeessuun injifannoowwan danuu keessaa isaan baayyee muraasa tahanii dha. Injifannoowwan galmaa’an kana akka argamu kan taasise meeshaan bu’uraa guddaan, onnachiiftuun, hubachiiftuufi fashaleessituun dhara wayyaanee midiyaalee hawaasaa kan akka facebook fi twitter yoo tahu, gara Televiziyoonaatiin ammoo hangafummaan Tv OMN akka tahe mamii hin qabu. Asirrattiis humna qabeessummaa midiyaan tokko mootummaa abbaa irree diiguufiis tahee, saffisa deemsa qabsoo kamiyyuu keessatti qabu kan mirkansuudha. Miidiyaan tokko ulaagaa miidiyummaa kan guutuu danda’u sabaaf bu’aa gaarii yoo galmeessisee dha. OMN miidiyaa dhugaa waggoota dheeraa tuftee dharaatiin cuqqaalamtee haddaar baate mara qaawa irraa futtaasuun, qilleensa irraan gurraaf qalbii saba haqa isaa waliin awwaalamee tureetti hafuursuun, asxaa eenyummaa isaa sammuu keessatti sumudee ummanni akka lafaaf lafee isaaniitiif waardiyaa tahanii eeggatan taasisuu danda’ee dha. Odeeffannoo waltawaa tahe kan alagaan icciteeysee lafa jala fixuu kajeelu mara OMN qotee saaxiluun aduu afee, buraanaa shiraa findigee baasee hiddaan goggooysuu danda’ee jira. Kanaaf OMN guddaan galateeffadha. Gara miidiyaa hawaasaa kan akka facebook yoon deebi’u ammoo duraan namni baayyeen bu’aa tokkoof hin fayyadaman ture. Namni baayyeen duraan yeroo, qabeenyaafi beekkumsa isaa gubee facebook seenee arraabsoo, qeeqaa, komiifi kkf qofaaf fayyadama ture. Dhiheenya kana ammoo itti fayyadama dogoggoraa irraa gara hojii bu’a qabeessa dhimma waloo sabaa irratti xiyyeeffachuu tiif fayyadamuu danda’uutti cehuu isaanii kan mirkaneessuu dha. Namni marti dhimma mormii biyyattii keessatti finiinaa ture irraa haasawa. Kun dhugumatti waan jajjabeeffamuufi daran cimee itti fufuu qabu tahuu ibsaa, injifannoolee barbaannu baayyee keessaa muraasaa hanga ammaa argamaniif ammoo warreen roga maraan waan danda’an gumaachaa turaniif galata barbaachisa waan taheef kuma lama ‘allamagan’ ja’een dabra. Keessattuu yeroo ammaa dhaloonni qubee hojiifi injifannoon isaan roga maraan galmeessaa jiran gaara irratti jiiysanii, tulluu irratti fonqolchaniis kan dhokotuu miti. Bu’aaleen dhaloota qubeetiin galmaa’an kun warroota muraasa durummaa dur himachaa, qabeenya duriin dhaadachaa amma bilisaan daadhii dhuguu barbaadaniif deebii sirrii laata jedheen amana. Kanneen dhaloota kana akka danta dhabduufi onne dhableetti fudhatanii qeeqa dulloomee irratti furgisuu barbaadaniifiis ragaa gaarii tahee akka afaan nurraa qabachiisu mamiin qabu. Asumaan ammoo aangawoonni dhaabbiilee siyaasaa oromoo kanneen akka siidaa yaadannootti gararree dhaabaa ijaajjan, warreen gadaa meeqaa akka waan dhaloota kanatti amanuu dhabanii irratti cichanii jiraataniis if yaadachuun dhaloota seenxii qaraa kanatti dabarsuuf of qopheessuutu irra jiraataan dhamsa dhunfaa kootii, hawwii oromoota maraati. Eegaa! akkumaan olitti tuquuf yaaletti fincilli diddaa gabrummaa qabatee finiinaa ture san haalli guyyoota sadi duraafi kan arraaf kaleessaa hedduu garaagarummaa qaba. Qaqabbanaa’aa waan dhufaa jiru fakkaata. Garuu gonkuma qabbanaa’uu hin qabu. Daran ibiddi fincila diddaa gabrummaa kun wajiijamuu qaba malee dhaabbachuun irran jiraatu. Qaqabbanaa’uu ykn dhaabbachuun fincilichaa lubbuu mirga isii falmachuu qofaaf badii malee wareegamte san gatii malee hambisa. Gama biraatiin akkuma wayyaaneen hawwitu umrii isaanii dheeressuun tooftaa jijjiiratanii tarsiimoo miidhaa rog-baayyee nurratti afeera. Haa tahuu malee haala yeroo ammaa kanarra dhaabbannee yoo kan laallu tahe, ligidaa dhufuun fincilaa kun waa lama irraa jedheen tilmaama. (1ffaa). Akkuma hiriira mormii ji’a dabre keessa finiinaa ture irraa hubannutti waytiin kun yeroo cehuumsa tahu mala. Ji’a dabre hiriirri mormii master pilaanii jalqabe osuma finiinaa deemuu jiddutti ligidaa dhufe. Guyyoota muraasa akka waan riphuu fakkaatee haareyatti bifa hin eegamneefi nama ajaa’ibsiisuun gara fincila diddaa gabrummaa hawaasa hirmaachise tahee dhoohe. Yeroon inni akka qabbanaa’uu fakkaate san yeroo hiriira mormii irraa gara fincila diddaa gabrummaatti cehuuf haala mijjeeffachaa ture akka tahe hubanneeti jirra. Haaluma san irra dhaabbannee yoo ilaallu ammaas fincila diddaa gabrummaa irraa gara sadarkaa sadaffaafi furmaata dhumaa kan tahe gara qabsoo bilisummaatti tarkaanfachuuf riphuu mala jedheen tilmaama. Yoo kana hin tahinii fincilichi kan guutumatti dhaabbatu tahe garuu miidhaa isaatu irra caala. Fincilli kun dirqama gara warraaqsa qabsoo bilisummaatti cehuu qaba. Yoo kan dhaabbatu tahe ammoo miidhaa baayyee malee bu’aa tokko hin qabu. Miidhaalee kanneen keessaa muraasa yoo kan ilaallu tahe: ✔ Sochiin warraaqsaa kun dhaabbachuun humnaafi sagalee oromoo bittineessuun mootummaan wayyaanee kan amma sodaafi shakkii addaa keessa galuun duruu reeqqise kun haareyatti if ijaaree warreen ciccimoofi sochii kana adda durummaan qindeessaa turan kanneen ija kaayyate san dhoorkaa tokko malee funaanee manneen hidhaatti darbuun hijaa isaa irraa bahuuf haala mijjaawaa argata. ✔ Fincilli takka finiinee osoo roga barbaachisutti cehee galma hin gahin dhaabbatu kun bara dhufaa dabraa lubbuun wareegamuu malee waan wareegamteef san osoo hin milkaa’in gatii dhablee taatee akka haftu taasisa. Kun ammoo alagoota barayyu dhiiga keenya dhangalaasuu fedhu kanaaf araada tahee yoo nuti humaa hin morminellee akka nu ajjeessuufi dhiiga keenyaan dheengiyyamu taasisuun daran nurratti goobsa. Abbaa irrummaa isaa dagaagfatee, akka hoolaa qodhaatti bara baraan dhiiga keenya dhangalaasee lubbuu teenyaas wareegaa xixiqqeeyfatee nu fixee ibidda nu dhaamsuun waan barbaadu san laaftumatti akka argatuuf haala isaa mijjeessa. ✔ Saaminsaafi gurgurtaa lafaa baroota kurnan dabran kana harka lafa jalaan irratti bobbahaa turan tarsiimoo addaatiin deeggaruun keessa limanii karoora master pilaaniif qabatan san dachaa meeqa mogaluu malan. Kun ammoo karoora isaanii karaa abshaalummaan galma gaheefi karaa kutaaraan qabeenyaafi qubsumaaniis irree saani cimsuun akka oromoo irraa imimmaan gaddaa bara baraan hin qoorre taasisa. ✔ Qabxiileen armaan olitti tuttuqe kun raawwatamaan garuu akka nuti humna takka dhabnee laamshooynu nu taasisuu daran daandii bilisummaa imala hin xumuramneen diriirsee amna keenyaas fageessuun bilisummaa abdannu san qammansee, walabummaa hawwinu saniis qancarsee abdii amma dimimmisa qabnu tana guutumatti dukkana gonkuma hin saaqamneen golgee hambisa. Kana taanaan ammoo laalaan dhibee keenyaa hammaatee, sagalee boohinsaa daballee akkuma huummoo barayyu aaduu malee namni nu gaafatullee osoo hin jirre itti fufna. Kuni ammoo dhibee gabrummaa hamaaf nu saaxiluu taha. Sadarkaa kana geenye taanaan gaaffiin abbaa biyyummaa sammuu tokkoon tokkoo ilmaan oromoo keessaa haqamuun hawwiiniis hawwii masheente taatee hafti. ====== Itti Fufa====== Barreessaan: Saphaloo Kadiir/ Abdulbasit ak23873@gmail.com


FINCILLI TAKKA FINIINEE LIGIDU AMNA QABSOO DHEERESSUU DARAN INJIFANNOO QANCARSA. (Kutaa 2ffaa)

FINCILLI TAKKA FINIINEE LIGIDU AMNA QABSOO DHEERESSUU DARAN INJIFANNOO QANCARSA. #OromoProtests (Kutaa 2ffaa) Barreessaan: Saphaloo Kadiir (2ffaa). Sababni qabbanaa’uu (qoorruu) fincila diddaa gabrummaa inni lammaffaa jedhee yaadu, ololaafi dhara wayyaaneen hafarsu kanaan ummata keessatti sodaafi shakkiin uumamuu hin ooltu ja’een shakka. Tooftaa wayyaaneen yeroo ammaa sodaafi shakkii qalbii ummataa keessatti uumuuf yaalaa jirtu baayyee yoo tahu isaan keessaa muraasni: – Mootummaan wayyaanee warra faaydaa isaa qofa akka guutaniif ifumaaf bixilate, kan afaan oromoo dubbatanitti fayyadamee soba qindeessanii odeessuun ummatatti dhugaa fakkeessuuf yaaluu. – Kijiba isaan hin hiffisiifne kan ‘master pilaaniin hafe, dhimmi maaster pilaanii duraaniis wixineedha malee kaaroora xumuramee miti. Kanumaahu uummanni hin barbaannu yoo ja’e guutumattuu ni hafa’ jedhuun yeroo mara afuufan, kan bara dabrees nuun soban san qaanii malee hawaasa fudhachiisuuf yaalaa jiran. – Mootummaan wayyaanee kan yeroo wanti takka shokomsite baaragaan maqaa adda addaa ummata nagayaatti moggaasuun beekkama. Sababuma kanaaniis seera shoorarkeessitootaa jechuun kan fedhii mootummaa Ameerkaa dhugoomsuuf, ifiifiis dahoo cubbuu godhachuun namoota gaaffii mirgaa kaasan mara seera kanaan adabee bu’aa isaa ittiin milkeeffachuuf baase saniin ummata mana hidhaatti guuruuf qophaa’aa jira. – Barattoota oromoo dhaabbiilee barnoota ol aanoo adda addaa keessa jiran kanneen yeroo warraaqsaa san adda duree turan barnootarraa arihuun gara mana barnoota oromoo kan tahe mana hidhaa, mana amala sirreessaa (mana amalaafi lubbu baleessaa ilmaan oromoo) itti guuruun adabuuf karoorfatee jira. – Ummata nageyaa kan gaaffii mirgaa gaafatan shoorarkeessitoota, farra misoomaa, farra nageenyaafi kkf jechuun maqaa sodaa moggaasee waraana irratti labsee duguuggaa sanyii raawwachuuf qophaa’aa jira. Guyyaa lama samii sulultaa gubbaa helikoptarii waraanaa mirmirsuun isaas xiinsammuu ummaataa ajjeessuufi qalbii isaanii shoorarkeessuun ummanni akka if bir’atu taasisuu isaati. Kanumaan wal qabatee magaalaalee mara humna waraanaa lakkoofsaan baayyina ummataa caalan weeraree sochii ummataa qammansuuf yaalaa jira. – Kutaa hawaasaa humnaan hirmaachisee dargaggoota, shamarraniifi abboottii adda addatti dirqisiisee baasuun soba isaa itti hafarsaa jiraachuun isaanii ni beekkama. Kun ammoo carraa hawaasni walitti dhufuuf qabu dhiphisuun akka fincilli ligidu taasisuuf yaalaa jira. – Jaarsummaan dubbii fixuu jechuun kijiba dhugaarraa fageete saniin manguddoota ifiif qopheeyfatetti fayyadamee hawaasa burjaajeessuuf sochii taasisaa jira. Kun ammoo ummata biratti fudhatama akka hin qabne osoo beekuu harka lafa jalaan caasaa isaa gareefi gooxii jadhamutti fayyadamuuf shorraqaa jira. Tarsiimoolee sobaa kanneen armaan olitti ibsaman kana hojiirra oolfachuuf tooftaalee adda addaa kan wayyaaneen itti dhimma bahuuf karoorsite hedduutu jira. Tooftaalee kanneeniis hojiirra oolma isaa roga hundaan jalqabdee jirti. Tooftaalee kanneen keessaas muraasni: ⏩ Aangawoota, hojjattoota mootummaa, miseensoota dhaabaafi caasaalee kana fakkaatan walitti qabanii mariisuun dirqama abbaa irrummaa san itti kennuun hawaasa soba akka fudhachiisan ajajuu dha. Kan kana fudhachuu dide ammoo akkuma amala isaanii gatii isaa laachaafii tooftaa ‘quba tokko muranii afran hafeen barsiisuu’ jedhu saniin itti fufuuf yaaluudha. Haa tahuu malee waltajjiin isaan mariif uumaa jiran marti fashalaawaa jirti. Hirmaattoonni waltajjii marii osoo hin xumuramne dhiitanii bahuu, waliigaltee takka malee waltajjiin xumuramuu fi kkf ammumarraa harkatti qammansaa kan jiru tahuun abdii isaan kutachiisaa jira. ⏩ Maqaa Haaroomsa (tehadiso) jedhuun miseensootaafi hojjattoota isaa mara leenjiif kaampiilee waraanaa akka huursoo, birshalaqoo, xawallaayiifi kkf itti walitti qabee ji’a tokkoofi tokkoo oliif marsaa adda addaatiin mooricha keessa tursiisuun dirqama isaa itti kennee, leenjii haaroomsaa hanga qotee bulaatti kennaa jechuun gad buusuuf qophaa’aa jira. Barattootaa dhaabbiilee barnoota adda addaatiis barnoota dhiisanii akka leenjii tana fudhatan taasisuufi. Kana booda miseensa OPDO taasisuuf dirqisiisuuf tartiibeeffachaa jira. Wayyaaneen akkuma beekkamu filannoo bara 1997 A.L.H itti iddoo hundatti ummanni akka isa hin filatin beekee booda tooftaa haaroomsa jedhu kanatti fayyadamee ture. Leenjii haaroomsaa kana bara 1998 marsaa jalqabaa hojjattoota misoomaa mara kaampiilee waraanaatti ji’a tokko guutuuf leenjisaa ture. Niin yaadadha! Yeroo san hojjattoota misoomaa kuma 10 caalan Harargee bahaafi lixaa kaampii waraanaa Hursoo keessatti leenjisaa ture. San booda qotee bulaa leenjisaa jechuun ji’a tokkoof guyyaa guutuu qonnaan bultoota mara hojii isaa irraa habaabsaa turan. San booda yeroo muraasaaf akka waan tasgabbii argateetti waan milkaawinii turaniif ammaas tooftaa sanitti fayyadamuuf carraaqaa jiran. ⏩ Miidiyaa ija oromoo taheefi laphaalapheessa hawaasaa caqasuun quuqama sabaaf qabu mirkaneessaa jiru OMN irratti tarkaanfii fudhachuun hawaasni akka odeeffannoo hin arganne taasisuu dha. Wayyaaneen uggura gama saatalaayitii tamsaasa OMN gargar kutuu san amma hin dandeessu. Sababniis ji’a 10 keessatti yeroo 8 eega uggurteen booda galanni teknooloojiif haa gahuu OMN saatalaayitii isaan ugguruu hin dandeenye irratti bahe. Eeyyee! ‘Ijoollee harka lallaachuun nama dararte bakkuma isiin hin dhaqqabne duraa kaayanii mitiire?’ Garuu fadhiidoon abdii hin kutattuu, Wayyaaneeniis karaa kanaan akka hin milkooyne eega hubatteen booda tarkaanfii gowwaa fudhachuu jalqabe. Duula diishii buqqaasuufi Tv mana manatti deemanii walitti qabuu jalqabanii jiran ‘Jaarsaan walitti dallannaan isaan miidha jattee waan isii guggubde’ tan ja’an san tanaa mitiiree? Diishii guurraan naannawa garii malee TV isaa Tv Oromiyaa fi EBC kan misooma sobaatiin ummata mataa wareersu saniis namni akka hordofuu hin dandeenye waan hubatan natti hin fakkattu. Garuu hubataniis Tv isaanii kaabinee isaanii malee hawaasni akka arkaa jibbu ni beekan waan taheef san irrumaahuu hafu wayya. Ummanni garuu waan callisee taa’uu miti. Guyyaa isaan arra diishii guuran boru duruu diishiin haareyni mana gubbaa eejja. Kana malees dhaloonni qubee biyya keessa jiran harki caalaan fayyadamtoota miidiyaa hawaasaa waan tahaniif odeeffannoo hunda yeruma san argachuun daran finiinaaf of qopheessaa jiru. ⏩ Wayyaaneen tooftaa amma dura xiqqo itti milkaawaa turte kan dharaan sabaafi saba walitti naquu, saba tokko amantaan walitti buusuu, kutaa, lagaafi gosaan wal ficcisiisuu, barattoota oromoo dhaabbiilee barnootaa keessatti argaman barattoota saba biraa waliin walitti buusuun jeequmsa uumuu, saba xiqqaa saba guddaa irratti aangoomsuu, saba guddinaan hangafa tahe oromoo bakka dhibbatti qaanxeessuun sagaleefi humna isaanii haphisuun gatii dhoorkuu dha. Tooftaaleen kun bifa haareyaan yeroo amma kan jalqabame jiru yoo tahu, tooftaan saba xiqqaa saba guddaarratti aangoomsuu kun akka fakkeenyaatti baha oromiyaa, walakkaa harargee kan jiraatan saba Hararii kan qubsuma xiqqaa irra qubatanii jiran itti fayyadama aangoo daangaa malee laateefi jira. Sababa kanaaniis qaanqeen hamtuun qabattee jiraachuu fi yeroo muraasa booda haala yaaddessaan kan balbaltu tahuun shakkii dha. ⏩ Akkumaa torbaan dabre barruu mata duree ‘FARRA QABSOO OROMOOTIIN AKKA HIN DOGOGGORRE; BARRUU GABAABDUU HAALA YEROO AMMAA IRRAATTI..’ jedhuun fuula facebook kiyyaa irratti maxxansee ture keessatti ibsetti wayyaaneen yeroo ammaa tooftaa fayyadama miidiyaa hawaasaa irratti leenjisuun akkuma lafa irratti ummata sababa garaagaraatiin waliin dhawaa jiru internetiiniis waliin dhahuuf hojii jalqabsiisee jira. Yeroo ammaa garuu ummanni oromoo guutuun walii galee waan jiruuf tooftaalee inni karoorfate kun bu’aa akka hin qabneef beekkamaadha. Tooftaa qammantuu akkanatti fayyadamuuf yaaluun isaa nama mixii irra maraka (suga) barbaadu isa gooti. Haa galatoomuu ijoollee nuuf barsiisuu isaatiif. Sabaniis warra leenjisee gara miidiyaalee hawaasaa erge keessaa warra soba isaatiin dhama’eefi warra alagaa tokko tokko malee ijoolleen oromoo if beekan baayyeen warraaqsa hawaasa bal’aa kanatti makamanii jiru. Walumaagalatti, filannoowwan baayyee wayyaaneen baaragaan tarree galchite tun marti oromoof miidhaa malee hanga firii xaafii takka bu’aan buusuuf hin jiru. Eegaa! Wayyaaneen tooftaaleefi tarsiimoolee kana hunda naasuufi baaragaan tarreessaa jira. Haa tarreessuu haa dhiisuu Oromoon ammoo furmaanni inni qabu tokkoofi tokko qofa. Furmaanni tokkichi bilisa if baasuu dha. Fincila guutuu oromiyaatti dhoohe kana qabbaneessuufi dhaabuu osoo hin taane sadarkaa sadaffaatti ceesisuun qabsoo bilisummaatti seenuudha. Ummanni oromoo sochii fincila ji’oota lamaan kana keessa godhaa tureen sodaa moo’atee, tokkummaa cimsatee, diina naasisee jira. Har’as kana darnan injifannoo dhugaafi galmi isii bilisummaa goonfachuu qaba, ni danda’aas. Namuu bakka jiruu waan danda’uun diinarratti duuluu qaba. Kana booda of duuba deebi’uun kopha kophatti qalamuufi kophaa ajjeefamuu qofaafi. Kanaaf ilmaan oromoo alaaf keessaan, xiqqaa guddaan, baddaa gammajjiin, dhiiraa dhalaan, barataa barsiisaan, hojjataa daldalaan, qotee bulaaf horsiisee bulaan walqabatee injifannoodhaan dallaya gabrummaa keessaa bahuu qaba. === Itti Fufa=== Barreessaan: Saphaloo Kadiir/ Abdulbasit Mudde, 2015


#OromoProtests guyyaa har’aa Abbaan Duulaatifi Muktaar hayyotaafi abbootii qabeenyaa beekamoo muraasa walitti qabanii turan

Erga sakattaan cimaan godhamee booda waan isaan yaamaniif himan. Kunis ummanni nu dhagawuu didee nurraa qabbaneessaa kan jedhuudha. San booda hire warra hirmaateef kanname. Namni shan walduraa duubaan dubbate. Shananu akka waan nama tokko ta’anii yaaduma walfakkaatu itti hima. Waan jedhan keessaa 1) Isin akngoo waan takkalle godhuu waan hin qabneef gorsi isiniif laannu hin jiru 2) Warra dhiiga ummataatin of shamsen walitti dhiyaannee dhiiga dibachuu hin feenu 3) Aantummaan keenya ummata mirga isaatiif mormatu waliini 4) Gaafin amma waa’ee Mastar Pilaanii bira dabree jira. Dubbiin dubbii akka sabaatti dhumaatirraa of baraaruuti. Lollis sabatti labsamee waan jiruuf Erga Oromoonni shanan yaada kana dhiheessaniin Muktaarifi Abbaanduulaa jiddumaan walgahii addaan kutanii bayanii deeman. Waraabbii walgahii kanaa akkuma nu dhaqqabdeen isiniin geenya


Oduu Gammachiisaa: Mootummaan Jarmanii %100 Oromoo akka deeggarru Ibse

==================================== Akkam jirtan yaa lammiiwwan kiyya. Akkatti jirru walumaanu beekna natti bareetin isin gaafadhe dhiifama akka itti jirru wallaaleti miti. Hundi keenya mootummaa wayyaanee ilmaaf abbaa ykn haadhaaf ilma walirratti ajjeesaa jiru kana laalaa akkamitti nagaa qabdaani jettanii nu gaafattan badii tiyya ta’uu amaneetin fudhadha. Ani mootummmaa wayyaanee kan osoo AMNEST INTERNATIONAL NAMOOTA 75 Seera malee ajjeefamee jedhee gabaase namoota 5 qofatu ajjeefame jedhee balaaleffattu sanii miti. Mootummaan Wayyaanee waggaa 10 dura bara 2005 deeggartoota paartii QINIJJIT jedhamu 26 ajjeefamuun isaani yeroo himamu lakkoofsa 26 akka lakkoofsa 75 waakkatan kanatti hin waakkanne. Namootni 26 dhukaasa akka tasaa itti dhukaween lubbuu isaanii akka dhaban kan gazexeessitoota BBC hime ture Ob. Mallasaan namootni 26 ajjeefamani turan sun hundi eega rasaasa akka tasaa dhukaaten ajjeefamanii maaliif hundii isaani addarra nyaara ija isaanii lamaan jidduu rasaasan rukkutamanii ajjeefaman gaafii jedhu kan gareen BBC #HardTalk kaasaniif deebii dhabeet ture. Dubbii Qinijjiit bara 2005 kaasee ture kanan kaasu isaan faarsuf ykn qabsoon sun waan cimaa tureef akka qabsoo akkasii gootan isin yaadachiisuf ykn warra Qinijjit wayyaanerratti qabsaawe san balaaleffachuufi miti. Waanan ani kaasa jiru dogongora Qinijjit bara 2005 hojjeterraa barattani akka of sirreessitan dhaamsa cimaa akka lammii biyyaaf yaadu tokkootti isiniif dhaamu tokkon qaba dhaamsa kiyya kana yoo na tuffattanillee mee yaa lammii Oromoo xinxaala keessa galchuuf yaalaa. Kuni dhaamsan Lubbuu 100 oli ji’a kana keessa wareegamaniitin irbuu isiniif seenu. Baqattootni Oromoo guyyaa sadi osoo manatti hin galin Cabbii keessa oola fi bulaa godhan milkiin xummuramuun isaa guddaa nama gammachiisa. Dubbi himaan mootummaa Jaramanii guyyaa har’aa waan danda’ame hundaan akka Uummata Oromoo deeggaran, akka namoota Jarmanii Itoophiyaa keessa jiran hojii isaanii dhiisanii gara Jarmanii deebi’aniif akka amma booda hariiroo mootummaa Itoophiyaa waliin qaban dhaaban wadaa galaniiru. #VivaGermany. Kun Sochii guddaa baqattootni Oromoo Jarmanii keessa jiran godhanirra kan dhufe waan ta’eef #VivaOromoDiasporaInGermany jennee galateeffachuu qabna. Gammachuun mootummaan Jarmanirraa arganne haala kanarra osuma jiruu mootummaan hablee qara lamaatin Addunyaarratti rakkoo uumuun beekamu mootummaan Ameerikaa ibsa inni keennaa jiru soonkoof soorgoo ” Yaa ta’u jennaan harree qalle, hin ta’u jennaan harree ganne kan harree ganne sunuu qorichaa fidaa jennaan barbaadnee dhabne ” ciigoo jedhuun wal fakkaatti. Ibsa Ameerikan kaleessa baase keessatti Waraanni Wayyaanee akka ajjeechaa Oromoo hiriira bahanirratti hirmaateefi akka Oromoonis gochoota sodaachisaarratti hirmaatan ibsaa akka waraanni wayyaanee fi Oromoon waliin haasawani dubbii amma itti jiran kana fixatan dhaamsa dhaamun mootummaan Ameerikaa lubbuun Oromoo dhumaa jiru kana siyaasa adurree kan horsiifne akka hantuuta nurraa fixxuufi dubbii jedhuun wal fakkaata. Yeroo ammaa kanatti uummatni Oromoo Hantuta. Wayyaaneen adurreedha. Adurreen mirga hantuutaa ni kabajjiif yoo kan jettan taate wayaaneen mirga Oroomoo hin tuqxu jedhaati waan Ameerikaan odeesditu jala deema. Mirga ofii abbumatu kabajjiifata yoo kan jettan ta’e wayyaane, Ameerika, Jarmanii kkf hundarraa walaba taanee of dandeenyee yaa qabsoofnu. Garuu, warra adeemsa qabsoo keenyaa keessatti waan barbaachisaa ta’e nuuf gumaachaa jiran akka galateeffachuu qabnu dagachuu hin qabnuun dhaamsa kooti. Akkuma Nelson Mandeellan General Tadesse Biru “Long Walk To Freedom ” kitaaba jedhee barreesse Keessatti bakka guddaa kenneef Deebiin guyyaa har’aa mootummaa Jarmaniirraa arganne kun kan bakka guddaa qabuu plzzzzz nurraa hin dagatinaa. Ammas beektota keenya #OromoAnonymousHackers jedhaman kan barattootafi qotee bulaa Oromoo bira dhaabbatani Waraana Wayyaanerraatti duula addaa banan nuuf jajjabeessan isiniin jedha isin hoo maal jettu?


Dr. Naansii Umar: Mootummaan Toophiya xurii isaa qaama biraatti haqachuu barabaada…

Hegeree Oromiyaatiin Gaazexaan Al-masrytoday ja’amu Dr. Naansii Umar waabeefchuun akka gabaasetti motummaan wayyaane yeroo ammaan tanaa haala maraatu keeysatti argamu irraan kan ka’een motummaa masriitu ummata Oromo abbaa biyyaa abbaa lafaa nu irratti kakaasaa jira jechuun fashaluu isii qaama biraatti xuri haqachuuf barbaada ja’anii jiru. http://www.almasrytoday.com


AKKAATAA ITTI FAYYADAMA “TWITTER” !!!

Ummu Ammaaraa ================= Tiwiitarii fayyadamuu bardaadduu? Tole yoo kan barbaaddan ta’e barreefama armaan gadii kana sirritti obsaan dubbisaa! (Galata obboleessa keenya AbuDawud Usmaanif) Tiwiitariin social networkii adduyaa irratti fayyadamtoota baay’ee qaban keesaa isa tokko dha. Biyya keenya kessatti illee namoota miliyoona oolitu fayyadama. Yeroo dhihoo kana keessatti biyyattii Keenya keessatti namoonni tiwitarii fayyadaman haalaan dabalaa dhufaniiru. Nutis tiwiitarii fayyadamuun keenya qabsoon keenya addunyaa irratti dhageettii akka sirritti argatu gochuu fii wantoota hedduu biroo irratti faayidaa baay’ee kan qabu waan ta’eef itti fayyadamni isaa akka armaan gaditti dhiyaatee jira. ================ 1. Duraan dursee tiwitarii fayyadamu dhaaf accountii isaa banachuun dirqama. Kana gochuuf immoo Websitii kana “www.twitter.com” banuu qabna. Itti aansuu dhaanis mallattoo sign up jedhu cuqaasuun gabatee nu dhiyaate irratti Maqaa Guutuu, Imeelii, Passwordii fi maqaa addaa itiin fayadamtan guutuu dha. Erga guuttanii fixxanii booda “Agree to the Twitter Terms of Service” kan jedhu cuqaasaa. Dhuma irrattis mallattoo “Sign up for Twitter” Jedhu cuqaasuun haala salphaadhaan accountii tiwiitarii banuun ni danda’ama jechuu dha. Yeroo tokko tokko nu mirkaneesuuf lakkoofsa bilbilaa akka galchinu nu gaafatuu danda’a. yeroo kana lakkoofsa bilbilaa erga galchinee booda ergaa (message) lakkofsa itti mirkaneesinu bilbila keenya irratti nuuf erge sanduuqa san irratti akka guunnu nu gaafata. yeroo kana ergaa san banuudhaan lakkofsa mirkaneessaa nuuf ergame san sanduuqa qophaa’e san keessa galchuudhaan haala salphaan banuu ni dandeenya jechuu dha. ================ 2. Accountiin tiwitarii keenya odeefannoo adda addaa akka nuuf keennu gochuuf maaltu nurraa eegamaa? Fayyadamtoota tiwitarii kan biroo wajjiin wal qunnamuuf facebookii irratti profilii keenya akkuma guunnu san as irrattis guutnee haala salphaan namoota barbaannu argatuu dandeenya jechaa dha. =============== 3. Namoota biroo, Dhaabattootaa fii miidiyaalee gara garaa karaa salphaan argachuuf maal godhuu qabnaa? Yeroo accountii twitarii fayyadamuu jalqabnu mallattoo “Suggestions” jedhu cuqaasuun namoota barbaannu “follow” (hordoffii) gochuu ni dandeenya. Namoota barbaannu barbaadnee argachuuf mallattoo “search” jedhu cuqaasuun namoota,dhabbatootaa ykn midiyaalee barbaadnu barreesuudhaan erga argannee booda mallattoo “follow” jedhu cuqaasnee namoota saniif hiriyoomuu ni dandeenya. ================ 4. Tiwitarii irratti wantoota barbaanu akkamitti maxxansuu dandeenya? Tiwitarii irratti kan maxxansuu dandeenyu jechoota 140 qofa dha. Kanaafuu yaada ykn ergaa keenya gabaabsinee sanduuqa fuldura irratti mul’atu keessatti bareesuudhaan mallatoo “Tweet” jedhu cuqaasuudhaan ergaa barbaadne maxansuu dandeenya jechuudha. Facebookii irratti yommuu maxxansinu akkuma namoota irratti tag goonu as irrati immoo mallattoo “@” jedhu kana maqaa namoota tag godhuu barbaanu san fuldurarratti bareessuudhaan namoota san tag gochuu ni dandeenya jechaa dha. Tiwitarii irratti suuraa dalagaman maxxansuu kan dandeenyu yommuu ta’u kana gochuufis sanduuqa qophaa’e jala karaa bitaatiin mallatoo “ADD PHOTO” jedhu cuqaasuudhaan suuraa barbaanne galchinee tag fi barreefama suuraa san wajjiin galchuu yoo barbaanne sanduuqa qophaa’e keessatti barreesinee Mallattoo “TWEET” jedhu cuqaasudhaan maxxansuu dandeenya jechaa dha. Ergaa haala salphaadhaan walitti qabuu yoo barbaanne barreefama barreesinu fulduratti mallattoo hashtag (#) kana galchuudhaan tweet gochuu ni dandeenya. Fakkeenyaaf #OromoProtest . ================= 5. Ibsa (hiikkaa) jechoota tiwitarii irratti argamanii…. “Follow” jechuun akkuma facebook irratti namoota barbaannu “Add friend” goonu sana tiwitarii irratti “follow” goona jechuu dha. “Following” jechuun immoo namoota nuti follow godhaa jirru san iddoo tokkotti kan itti argannuu dha. “Followers” jechuun immoo namoota follow nu godhaa jiran kan itti argannuu dha. “Replies”፡- kuni kan argamu barreefamoota namoonni maxxansan jalatti kan argamu yommuu ta’u mallattoo xiyya gara bitaatti gara galee dha. Fayidaan isaas facebookii irratti komentii kennuu dhaaf akkuma yaada kenninutti tiwitarii irrattis isa cuqaasuun saanduuqa yaadaa dhuunfurratti yaada Keenya kenyuu dandeenya jechaa dha. “TWEET”፡- kun akkuma gubbaa irratti ibsuuf yaaletti tiwitarii irratti maxxansuuf nu gargaara. “Retweets”፡- kun ammo facebook irratti akkuma share goonu tiwiitarii irratti share gochuuf nu gargaara mallattoon isaattis xiyya lama gara oliifi gara gadii kan jiranii dha. Isa cuqaasuun share gochuu dandeenya jechuu dha. “Favorites”፡- kuni ammo facebook irratti like akkuma goonu tiwitarii irratti ammo mallattoo Favorite jedhu cuqaasuun like gochuu dandeenya jechuu dha. “More”:- kuni ammo filanoo adda addaa kan of keessatti qabatee dha. Fakkeenyaaf barreefamoota maxxanfaman ergaa keessaatiin fi imeeliin waliif erguuf fi namoota hin barbaanne immoo block gochuuf nu gargaara. “Messages”፡- namoota follow goonee isaan hordofnu wajjiin ergaa keessaa waliif erguuf gargaara. ================ 6. Accountii facebookii fi Accountii twitarii akkamiin wal qunamsiisnee fayyadamuu dandeenya? Kana gochuuf haala salphaadhaan yeroo wantoota facebookii irratti maxxansine tiwiitarii irratti maxxasuuf nu gargaara. A. waan facebookii irratti maxxansinu tiwitarii irratti akka maxanfamu gochuu. Kana gochuufis karaa kana fayyadamaa:Dura accountii facebookii banna egasii haala kana hordofaa Setting – followers – link my profile to twitter egasii accountii tiwiitarii keenyaa irratti galchinee walqabsiisuu dandeenya jechuu dha. Ibsa wantoota armaan olitti ibsaman argachuuf liinkii kana fayyadamaahttp://www.facebook.com/twitter B. twitarii irratti waan maxxansinu facebooka irratti akka maxanfamu gochuu. Kana gochuuf accountii twitarii erga bannee booda setting – Apps – Facebook Connect erga sanii accoutii facebooka keenya galchinee wanta tiwitarii irratti waan maxxansinu facebook irratti arganna jechuu dha.Yoo barbachisaa ta’e lachuu wal qunamsiisuun fayyadamu dandeenya jechuu dha. Fayidaan acountii facebookaa tiwitarii waliin qunamsiisun qabu akkuma gubbatti isinitti himetti tiwiitariin jechoota 140 oli maxxansuun waan hin dandeenyeef yommuu wal qunamsiisnee maxxansinu linkii irratti godhuu dhaan wanna maxansine sana akka mul’atu godha. ================= Wantoonni kanaa olitti barreefaman kunniin jalqabdoota tiwiitariitif beekkumsa kenna jennee abdanna! Yaadadha barreeffamni xiqqoon nuti Twitter irratti barreessinu miidiyaa addunyaa irratti kan Facebook irratti harka dhibba barreessinu caalaa dhageettii fii dhiibbaa qabdi. Nutis waa’ee qabsoo keenyaa twitter gubbatti barreessuun miidiyaa addunyaa dhageettii akka argatu gochuu dandeenya. Ibsi gubbatti ibsame kun Duula twitter halkan har’aa sa’aa 1 hanga sa’aa 5 tti gochuuf nu qarqaara. Hashtagiin nuti halkan har’aa fayyadamnu #OromoProtestskan jedhuu dha. Hin irraanfatinaa, Tokkummaan humna! ================= Dubbistanii erga geessitanii booda hiriyyoota keessaniif share godhuu hin dagatinaa! Galatoomaa! (Ramu Na)


Hawaasni Oromoo biyya Ugandaa(O.C.U)guyyaa har’aa Muddee 20,2015 magaalaa kampaalaatti wal gahuun tarkaanfii…

#OromoProtests Hawaasni Oromoo biyyoota garaa garaa Muddee 10,2015 irraa eegalee hiriira mormii ajjeechaa fi mastar pilaanii mootummaa wayyaanee balaaleefachaa jiru. Haaluma kanaan Hawaasni Oromoo biyya Ugandaa(O.C.U)guyyaa har’aa Muddee 20,2015 magaalaa kampaalaatti wal gahuun tarkaanfii gara jabeenyaa mootummaan wayyaanee ummata nagayaa irratti fudhachaa jiru balaalleeffachuun barattootaafi ummata Oromoo wareegamanis yaadatanii jiran. Kana malees ibsa ejjennoo baafataniin barattootaa fi ummata Oromoo biyya keessaa mirga abbaa biyyummaa gaafachaa jiran cinaa waan barbaachisuun ni dhaabbanna jedhanii jiru.


“YAA DHALOOTA LEENCAA”

√ Jajjabeewwan kan koo Qeerroon Oromiyaa Qabsoo finiinsanii bahaa hammma dhiyaa Barataaf barattuu joolleen ilmaan aayyaa Bakka jiran maraa magaalaaf baadiyyaa .. Dhaamsa dabarsanii walitti iyyatanii Gocha wayyaanootaa diddaa labsatanii Qotee bulaan ka’ee dhaadatee lallabee Mormii dhageessisee harka saa ol qabee .. Harargeerraan ka’ee Haramaayaaf ciroo Dargaggoo mangunddoon firraa dhoorkuuf roorroo Sodaa takkan qaban joolleen qobboof Hirnaa Diina daandii dhoorkan hammas takka jeeynaa .. Wallagarraan ka’an Mandiif dambi doolloo Gumaa barattoota ni baafna kaa maaloo Amboon duruu gootaa diinaaf gadin jennee Daa’imnilleen hafnee wareegame if kannee .. Shawaan shimalaanii cabsee diina reebaa Burraayyuuf sulultaa hin kenninu ambaa Holetaaf sabbataa hin murtan dhidhiibaa .. Haalli jara kanaa Nama guba hadhaawaa Waliif dhaamtee kaate qerroon dirree Dhawaa “Oromiyaan biyya teenyaa wayyaanee muka keenya” Dhumnee banna malee hin kuttu lafa teenya Jechaa dhaadatanii itti jiran qabsoo Baha oromiyaarraa Asabootiif Mi’eessoo .. Hin callisinaa ka’aa yeroon saa bar ammaa Ilmaan Abbaa jifaar sabboontoota Jimmaa Sanyii waaqoo guutuu qeerroo Arsiif Baalee Hin ciramnu galteen osoo arginuu laallee Diinni hilan fedhuu dhooynee baasu malee .. Gabrummaaf xumuraa fincilli baranaa Ka’aatii dirmadhaa yaa joollee Booranaa Wal jalaa hin hafuu tokkummaan hiriira Xiqqaa fii guddaaniis warri bulee horaa .. Gabroomfataan nahee humni saa laaffattee Nu ammallee jabaannaan bar itti guuttamtee Firii lama isiinuu waan hin jirree ontee Irratti bobbaanaan jaarraan sii hobbaatee .. Itti fufi Qeerroo yaa Dhaloota Leencaa Amma ofirraa kaafna tan-yartuu daammacaa Hin Baadhannu waanjoo harqoota gabrummaa Hin kenninu murree finfinneen teenyuma.! – By- #Hamza_Aman


Itti aanaa i/g/ paartii mormituu KFO,Obboo Beqqelee Garbaa fa hardha mana murtii federalaa Itoophiyaa fidan

Taatullee akka gabaasaan VOA Meleskaachoon jedhutit obboo Beqqelee Garbaa,itti aanaa barreessaa KFO,obboo Dejenee Xaafaa,itti gaafatamaa Liigii Dargaggoota KFO,obboo Addisuu Bulaalaa faan waliin mana murtii fidan. Obboo Beqqeleen fa tana waliin marro lama mana murtii kana fidan jedhan.Akka Meleskachoon yoo jari mana hidhaatii gadi bahu karaa irratti eegadhee gaafadhe jedhetti dubbii Obboo Beqqeleen faa akka poolisiin qoratuuf beellama guyyaa 28 kennaniif. Itti gaafatamtootii Kongireesii Federaalistii Oromoo(KFO)hedduutti hidhaa jiraa akka Melkeskachoon jedhutti barreessaan Liigii KFO,Obbo Destaa Dinqaatii fi itti aanaan isaa, Obboo Gurmeessaa Ayyaanoo hidhaa jiranii obboo Destaa bori, Ammajii 23,2016 mana murtii fidan.


Magaalaa Gincii  (Shawaa Lixaa) nama 45 bakka buuteen isaa hin beekkamu

Kan agartan kun hidhamtoota siyaasaa magaalaa Gincii ( Shawaa Lixaa) keessaa hamma tokko yeroo mana murtiitti geeffamani. Magaalaa kana keessaa namni 45 ta’u bakka buuteen isaa hin beekkamu. Tarii gara Maakkalaawii geessaman jedhamee shakkama. Akkuma yaadattan Ginci bakka fincilli ammaa kun Sadaasa 12, 2015 itti dhooye ta’uun ni yaadatama.


Kaleessarraa kaasee naannoo Waddeess ( Aanaa Amboo) keessatti lolli cimaan deemsifmaa akka jiru odeeffanoon nu gahaa jira.

Keessattuu bakkoota akka Haroo-Xirroo, Waddeessa-Galaan, Xullee fi kkf keessa dubbiin jajjabduu akka taateedha.Jiraatonni qarqara Amboo jiran dheengadda halkan humni Agaazii konkolaataa hedduun garasitti socho’aa akka bule ni himu. Garuu eenyurratti dhukaasaa ykn eenyuun wal dhayaa akka jiran mirkaneeffachuun nu dhibee jira. Lolli kan eegale yeroo Agaaziin milishoota mootummaa naannawa sanii hiikkachiisuuf yaaletti ta’uu hin oolu shakkiin jedhus jira. Lakki qonnaan bultootumaan wl haleelaa jiranis jedhama. Ambulaansii garas deemuuf yaalti Agaaziin darbuu dhoowwee jira. Network naannoo sanii cufaadha. Gama dandeenyeen qorannee dhugaa jiru isiniif gabaasuuf ni yaalla.


#OromoProtests duulli Selam Bus kasaarsuudhaa milkaayee jira.

Kana jechuun duulli dhaabbate jechuu miti. Wayyaaneen tooftaa biraatin kubbaniyyama san as baasuuf mala malaa jirti. Kanaafuu dammaqinsaan hordofuun gaafa isaan halluu takkaahuu maqaa biraatin as baasan itti duuluun barbaachisaadha. Amma qabeenya/ kubbaaniyyaa Wayyaaneen kan biraa adda baasuun irratti fuulleffachuun barbaachisaadha. Kubbaaniyyaalee kana waliin haa fillu.Duulli godhamu mikaa’uudhaaf qabeenyi / kubbaniyyaan filamu ulaagaalee armaan gadii guutuu barbaachisa. 1) Warshaan ykn kubbaniyyaan sun meeshaalee call isaa omishuuf isa barbaachisan argachuuf akkasumas callaa isaa gurgurachuuf hamma takka Oromoofi Oromiyaa irratti hirkata. Kana jechuun meeshaa omishaaf isa barbaachisan qonnaan bulaa Oromootirraa bitataa? Oromiyaa keessa fe’atee deemaa? Callaa gurguru hoo Oromootu irraa bitaa? Oromiyaa keessaa dabarsee gurguraa? 2) Kubbaaniyyaan sun qaamaan Oromiyaa keessa jiraa?Yoo jiraate eessa ( Godina, Aaanaa, Ganda/ Magaalaa. Kubbaniyyaan Oromiyaa keessatti argamuun tarkaanfilee hedduuf barbaachisaadha. 3) Kubbaaniyyaa/ qabeenya kanarrtti tarkaafii fudhachuuf namni ykn gareen tokko gaaga’ama ( risk) hammamii isa mudachuu danda’a? Galiin keenya gaaga’ama xiqqaadhaan kasaaraa guddaa geessuu ta’uu qaba. Yaada keessan arman gaditti comment gochuun ykn inbox gochuun hamma boruutti nuun gayaa. Nuti ammoo kan harki wayyabni filate laallee gaafa Wiixataa isin beeksifna.


Yuunibarsiitii Amboo Qajeelama TPLF Irraa Fudhate Barattoota Oromoo Barbaadaa Jira.

Bulchiinsii Yuunibarsiitii Amboo Mirga Barattoota Oromoo cabsuun Barattoota Oromoo Dootsisuu,Barnoota Irraa Arii’uuf fi Hiisisuuf Qajeelama TPLF Irraa Fudhate Barattoota Oromoo Barbaadaa Jira. =========== Amajjii 19,2016 Bulchiinsii Yuunibarsiitii Amboo Mirga Barattoota Oromoo cabsuun Barattoota Oromoo Dootsisuu fi Barnoota Irraa arii’uuf hidhatti galchee dararuuf qajeelfama Mootummaa Wayyaanee Rawwachiisuu qofaaf jedhee Barattoota Oromoo 16 hatattamaan barbaada akka jiruu Beeksiisa Amajjii 19,2016 baaseen Beeksisee jira. Barattoota Oromoo kana irratti rakkoon tokkoo bakka fedheetti iyyuu irra ga’ee yoo argamee Itti Gaafatamaan Mootummaa EPRDF/TPLF/OPDO fi bulchiinsaa yuunibarsiitii Amboo ta’uu Sabboontootni fi uummatni Oromoo akeekkachiisan. Barattootni Oromoo beeksifnii irratti Ba’ee hatattamaan barbaadamaa jiran maqaan isaanii kanneen armaan gaditti argaman kana: 1.Barataa Olaanaa Waaqoo. 2. Barataa ,Liibaan Dhangi’aa. 3, Barataa Abdii ejjetaa 4. Barataa kiisii Hinkoosaa 5. Barataa Firoomsaa Geetahuun 6. Barataa Tokkummaa Tuulii 6,Barataa Waaqumaa Gosaa 7,Barataa FIraanbar Nugusee 8,Barataa Gammachiis Booranaa 9,Barataa Gammachiis Qananii 1 Barataa Hiinaaftuu lammaa 12,Barataa Firaa’ol Namarraa 13, Barataa Gammachiis Hayilee 14, Barataa Gamachuu Amanuu 15,barataa Natiree Tasfayee 16, Barataa Daani’eel Mokoonnoon kanneen jedhaman irraatti beeksiisa diinummaa maxxansuun attattamaan barabaadamtuu jechuun barattoota Oromoo irratti Shororkeessa jiraachuun abbaa irreef fumaata tokko illee kan hin qabne ta’uun ibsame jira.


http://www.caboowanci.com/ Guys let’s think about those who lost their precious life, body parts, families and etc..Who did this home work for these generations? Last generations?, OPDO ? , OLF? , Our family?, Our ancestors? But whatever. We all already lost every things since more than 120 years ago. Still the same things happening right now to our people, to our land, and to our resource’s. We are under the colony of tplf, we colonized economically, territorially and mentally too by minority Tigre people. Look! You can image that Our Gold mine exploited by this people and by the foreign investors. For example, in 2009 Midroc Gold Mine PLC the Owner of Sheik Mohammed Hussein Ali Al-amoudi exploited 20,483 kg Gold from Sakaro in Guji zone Oromia. From Adolla Oromia 3,000 kg Gold mine exploited annually. Go Gonji (West Wellega Oromia and Beganj (south Wellega) which more than 1, ooo households displaced without any compensation given to UK based Kefi Minerals for 20 years contracts already started exploiting by 152 million American dollars. The rest are dig out the raw material of Golden rocks moving it or transporting by heavy truck to Tigray region that acting or imitating that they found a Gold in Tigray. Totally no Golden place in the region of Tigray, they claiming that they have a Gold which was transporting a raw materials of Golden soils from Oromia. The same is true that in the case of Petroleum in Ogden region with the American company. The agreement was between the American company and Ethiopian to refine the petroleum for 50 years a 25 % of the income to Ethiopian and 75 % for the exploiter American Company. Finally the company forced to gave up when they come to relocation or construction of pipe line from Ogadian region to Tigray region. The TPLF wayyane dictator want to build a refinery factory in Tigray rather than building in Ogaden region. Therefore, in every direction they want to exploiting all the regions. In another directions the UK and USA investors digging out the mines.That is why Americans and the UK want to keep on power this virus government. Since we were robbed and nothing left for the new generations. The impressing thing the land belongs to ours, the resources belongs to ours, and the human power belongs to us. But they do not like our culture, they do not like our language, they do not like our people. So how can we invite them to rule us? How we allow them to govern us? What the negotiation is that not use your Afaan oromo in the heart of Oromia Finfinne? What the negotiation is that not talk while they exploiting Oromia? What the negotiation is that not speaking whiles them killing thousands of innocent Oromo’s? What the negotiations is that while thousand of Oromo’s in the prisons? I think enough is enough for these (TPLF) they travelled more than 1000 km to rule Oromia. Ammas yoo ta’ee hariiroon ilmaanhabashoota wajjin qabinnu dhaabachuu qaba malee kan wagaa 125 ittu nu gaha. Biyya keenyaa irrati enyuu eeyyama hin gaafanuu waan hojjannuu irrati. Ofin ofi bulchuu qabinna malee alagaan saamamuun nu irraa dhaabachuu qaba. Maqaa huminaa dabalata jedhuun michoominnii wagaa 125 nutti fide irra waa barachuun barbachisa dha. Kanaafan mata duree koo Jumping in the same river and meeting the same person jedhe mogaasee. Oromoon million 50 ol yoo of dadhabee gargaarsa barbada ta’ee yoom illee samuu keenyaa akka darbee waan tokko hin hojjanneef ofiti amanumaa of dhoowwa jira jechaadha. Enyuu illee taanan nutti calisinne kan mirgaa keenyaaf lolu hin jirus hin dhufus. Kanaafuu ofi kabajinnee mirga keenyaaf haa falmannuu! Alemayehu Tilahun – See more at: http://www.caboowanci.com/2016/01/23/jumping-in-the-same-river-and-meeting-the-same-person/#sthash.UR3ddI2g.dpuf


Oduu Gaddaa Baqattoota Oromoo Yaman

Halkan Guyyaa Kaleesaa 21/01/2016 baqattoota oromoo yaman kanneen magaalaa (RADAA) ja’amtu keesa jiraatan humnoota hidhattoonni(miliishaa) magaalaa sanii baqattoota oromoo manaa manatti seenuun namoota 300 oltahan afaan qawweetiin guuruun gara mana hidhaa magaalaa sanitti guuraa jiru, akka baqattoota oromoo magaalaasan jiraatan irraa nuuf ibsanitti, hidhattooni baqattoota hidhaajiran gaafiin isaan baqattootaa dhiheesan, akka isaanii waliin lola irratti hirmaatan yookaan gara biyya keesanitti isin oofna jachuun yaroo ammaa kana akka tumaa jiran jiraattooni ibsa!! Bilbiloota baqattoota oromoo magaalaa kana keesajiraatan 00967-734933912 00967-735669785 Kana Kanta’eef Miidiyaalee Oromoo fi Dhaabootii dhimma Baqattoota Oromootiif dhaabbatan marti Galatoomaa Namoota bilbilli isaanii armaan olitti kaayaman Qunnamuun iyyaafattan Maqaa Baqattoota Oromoo Yamaniin isin Gaafanna!! Galatoomaa, Koree Wajjira Tokkummaa Baqattoota Hawaasa Oromoo Yaman.


Hamma Yoomiti Jaritiini Ilman Keenya Akka Bineensa Adamsiti!: Dhaamsa Saba Kabajamaa fi Saba Guddaa Oromof

Qabsoon karaa nagaa adeemaa jiru akaamiin itii fufuu akka danda’u ilaalchisee yaadawwan adda adaa: Qabsoon nageenyaa amma godhama jiru qabsoo sibiilaan ofirraa haleeluu waliin adeemuu qaba: ilmaan keenya akka bineensaatti adamsamanii ennaa ajeeffaman ofiratti callisanii ilaaluun fudhatamaa miti. Yartuun yoo callisan nama hinulfeessitu bakkashii yoo qabsiisan malee. Qabsoo alaa (diasporaan godhamu) Saba fi sablammoota biro waliin qabsoo qindeessuun hedduu barbaachisaa dha. Akkuma beekamu Fashisti TPLF hamma ammaatti angoorra kan turte saboota hunda add adda qooddee akka walnyaatan gochuu dhaani. Kanaaf, Oromon itti beekee diina ofirraa xiqqeessuu fi yeroo jarittiin nurraa baddu gabaabsuuf malaan adeemaa irra aanuu qaba. Xumura irratti, qabsoon saba Oromo akka galmaan gahu sabni ofi ijaaree humna waraanasaa jabeessuun barbaachisaa dha. Saboota hunda waliin kabaja fi walqixxummaan jiraachuuf abaa biyyummaasa mirkaneessee ofi qopheessuu qaba.


Huffisii Diinaa Oromo hin Baaragsu

Guci Warraaqsa Oromo Ambott Jimaata,Caamsaa 2, 2014 qabsiifamee golee Oromiyaa hundatt boba’ee gidduutt kan dhaame fakkaate ture. Ni dibame malee akka hin dhaamne barattootii fi jiraattoti Giincii Sadaasa 12, 2015 deebisanii yoo qabsiisan ammas Oromoon bakka jiran hundaa walharkaa fuudhanii laboobsaa jiru. Silaayyuu mirgi Oromoo mulqamuun itt fufaa, dhiigi ilmaan Oromoo dhagala’aa, bakka akeekkatame utuu hin gahin attamitt dhaabbachuu dandah jedhamee yaadamaa? Gidduutt sochiin kan caame haa fakkatu malee ilmaan Oromoo tokko tokkoon dhossaatt ajeefamuu fi hidhamu hin dhaabne. Amma dhumnus jiraannus waliin, yeroo jedhamutu gahe. Sochiin akkasii empayerittii keessatt hedduminaan haa tahu akaakuun argamee hin beeku. Oromoon, tokkummaan saanii kan hin mamsiifne tahuu firaafis hamajaajiifis mirkaneessuuf carraa argatani. Sochichi amma ji’a tokko caalaa fixuuf adeema. Haalli saa, Oromoott qaabannoo laalaa, miidhamaa, roorroo, tuffii, hidhaa fi ajjeechaa jaallewwwanii dhandhamatan baroota darban hundaa itt fideera. Utuu isaan akaakoliin tahaanii dhiigi daa’immanii dhangala’uu arguu caalaa sukeessaa, gubaa fi wajiijaan hin jiru. Waliin imimaa laalaa darbe keessa deebi’anii jiraachuu jala hin baane. Jabinaan kaayyoo keenyatt cichinaan Wayyaanee qofa utuu hin tahin rakkina qabnu hundarra ni Haannaa. Ayyaanni gootota Oromoo darbanii yoomu qabsoo faanaa hin hafu. Nuti engada Nugusa, kaleessa Dargii harras TPLF kabaa dhufeen mo’amaa jirra. Hariiroon kan nu qabate waliin qabnu hin jijjiiramne. Haala si’ana jiruun tokko tokko “Sonni Cehumsaa 1992” itt mullachuutt kaheeera. Gamaa gamanaa wal sadaa, akka warabessa raqa o’aa argateett, yuusaan wal waamaa jiru. Sana keessa ammas gaaffiin kolonummaa Oromoo irra dibaan darbuuf deemti. Seena gara dabarsuun, dhiiga dabaankufoota Oromoon, kanneen aangott bahuuf riqaa ijaarrachuu abjootan, dursanii hamaa dhufuu dandahuuf akeekachiisuun dirqama jaalbiyyummaatii. Sochiin keenya ni bargaawe malee hin bilchaanne. Wayyaaneen akka feetutt gadi qabuu dadhabnaan utuu rasaasa hin fixatin jettee akka addunyaan leelloon isee hubatu wawwaachuun, labsa (Awaajii) baasuutt kaateettii. OPDOnis akka ajajamtett jalaa qabaa jirtii. Kan gaafatamee deebstee badu irra, hamma qawween harka buututt ummata fixuu filattee. Sochiin ummataa ka’e kun tokkoffaa labsi dubbii fide labsaan shaaramuu, yakkamtooti dhiiga ijoollee suduudaa fi harka lafa jalaan dhangalaasan xaddachatt dhihaachuun gaafa mirkaneeffame wanti araarri gumaa manguddoota Oromoo walii wanti hin jalqabamneef hin jiru. Ilmoon namaa, qawwee roorrisaa baatu, gaafa dammaqee nama tahuu saa hubatu, qawween qoraan akka taatuu waraana Dargii irraa agarreerraa. Rincica jabaa cunqurfamootaa qofa gaafata. Labsi jennu kun qooqota tokko tokko haa jijjuuru malee, isuma Dargiin isaan irratt baasaa ture. Sun Dargii, ummata Wayyaanee caalu haammateefuu dhimma hin baafne. Dhugaan maaliinuu golgamtee hin haftu. Ummati Oromoo didaa jiru utuu arguu, naa tumsaa ofirratt ka’aa jedhee magana. Ummata Habashaas yoo tahe, kan Tigray hin beeknu malee, erga isaa ajeeffatee tureera. Qaanii hin qabanii, waa’ee kennataa, guddinaa, demokraasii argamsiise jedhu xibaaraa. Waa’ee nammi miliyoonii digdamaa gad hin taane jeejeen dhumaa jiruu hin dhofne. Wayyaaneen ummatoota Empayera Itophiyaaf balaa dhumiisaa malee waan fide hin qabu. Gaaffiin ummati qabatee bahe lafti Oromiyaa keenya kan mootummaa Wayyaanee miti jedhaa. Hin gurguramu, ummati saas hin buqqifamu jedhaa. Wayyaaneen nu moo’uuf nuti hayyama hin laanneef hin laannuufis jedha. Abbaa feene kan filannu nuwi malee halagaan angoon nurra hin bahu jedha. Gaaffolii ka’an kanaaf deebii kennu malee, abalutu dhiibe, abalutu afaan kaa’e jechuun gaaffii saanii tuffatee bira darbuuf mirga hin kennuufii. Ummati Oromo tokko manatt hin hafin bahee gaafataa jira. Maqii deggertoota saa sabgidduu ittiin waammatu “shororkeessituu” jedhu dhahuun labsi olitt kaafnen, Mudde 15,2015 ummata Oromoo irratt waraana labseera. “Xabbaabota” fi “Timkiitanyoota” balaaleffata. Murni maqaa dhahe lamaan namoota yk dhaabota Oromoo fi Habashaaf dubbatan jechuu saatii. Dhaabi Oromo, akka isaa digaluu utuu hin tahin hundee gadi fagoo fi jaalala ummata ofii kan qabu. “Timkitanyaa” kan jedhuunis ofirrumman kan isa caalan miti. Isa irra isaan “Itophiyummaan” of ijaaruun seenaa saanii irra ni argama. Farreen Oromoo tahaniyyuu, TPLFn yoo walbira qaban garlamaan dubulshootii. Haa tahu malee, ummati saanii eenyuun “shorokeessituu” akka jedhan hardha kana, mee bakka ragaan jirutt haa gaafatamanii. Yoos hamma ofii bara. Ummati gaaffiin dhigi ijoollee saa itt dhangala’ee utuu deebii hin argatin warra dhiigaa gamanatt dhiisee manatt dacha’uun hin eegamu. Akka aadaa Oromoott hamma gumaan bahutt jara akkasii wajjiin jiraachuun, waliin nyaachuun cubbuu dhaa. Waldhabdeen jiru nagaan furamuun eebbifamaa dhaa. Araarri yoo bu’e jireenyaafis guddinaafis waayyaa dha. Obsi ummataa daangaa qaba. Oromoon nagaaf durfannoo kennuuf malee akkuma inni kaan hudhu, harka ittiin hudhan isa caalu qabu. Gaafa isaan harka saanii tokkummaan hiixatan akka qabaa saanii hin guutne diinnis beekaa. Kanaaf ulfinaan hamaa marsaa jiru kana dabarsuun cunqurfamaa fi cunqursaafis anjaa qaba. Oromoon mirgaaf lolatu. Wayyaanee humna fi qabeenya saanii kan ofii godhee hambisuuf lolata. Hariiroon Oromoon Habashaa walii qabaatu kan ollaa gaarii irra hin darbu. Sanaa ala ummati hanga murteeffatutti eenyuu kana taana sana taana jechuuf wakkilummaa hin qabu. Wayyaaneen biyya ishee waan hin taaneef gaddhiiftee bahuu gadi filmaata hin qabduu. Gaaffii fi dhaadannoo ummata rincicaa jiru kan dhaggeeffate deebiin halagaaf kennu sanaa ala tahuu hin qabu. Ummatichi kan gaafatu walalbummaa dha; sabboonaan tokko sana jechuuf yeella’uu hin qabu. Ummati Oromoo gootumman harka duwwaa, nagaa akeeka godhatee, diinaan nakkaraa jira. Hardha hobbatii yoo dhabe, bor hidhatee itt deebi’a. Mirga saa dhalootaa utuu hin deebifatin ilmoo namaati jedhe lamuu of himuu hin dandahu. Fashistii akka EPRDF waliin nagaan qabsaawuun of ajjeesuu akka tahe ummati mirkaneeffateera. Anga’ooti addunyaa qabsoo nagaa nutt afarsan yeroo ummati keenya isaan miidhamu callisanii ilaalaa jiru. Qubqabsiisoti saaniillee akka waan tisiisi du’eett nu hin laalle. Qawwichatu kan jara saaniitii. TPLF dhukaasa meeshaa haaraa fi komandoon shee isaan leenjisaniif bakka itt shaakalan argachuu saanii gammadu. Dhalooti haaraan gadgalummaan jiraachuun abbooliin haa dhabbatu jedheera. Sochii baratoota si’anaa irraa kan diinatt galee firoota saatt dhukaasus barumsa yaacii keessaa barabaraan isa hin baafnetu kennameefii. Rafee hin buluu; ekeraan ijoollee inni balleessee siree saa biraa hin deemtu. Yokaan ni maraataa yk faloo bahee ummata saa bira goruun ujummoo qawwee gara diina hidhachiisett deebisaa. Du’i saa kan hin oolle qajeeltuuf aarsaa tahuu wayyaafii. Barataan hidhannoon utuu hin tahin qabsoo nagaan beekama. Yeroo inni qawween ari’amu kan harka irra qabu feesisa. Kanaaf daangaa qawween diinaa hin dabarre sararamuu qaba. Wayyaaneen gantummaa dhaalmaa Nugusa Yohaannis duraa jelqabe qabdi; kanaaf amanamuu hin qabdu. Walitt dhufi akkamiiyyuu yoo jiraate bakka ofii filatanii fi ragan hin baabsine jirutt tahuu qaba. Gonka kophaa fi bakka iseen jettutt tahuu hin qabu; Gammachis Dhaabaa, hoggana ABO tokko, waajjira ofitt waamanii ajjeesuu saanii tasa irraanfatamu hin qabu. Akeeki malbulcha saanii guddichi Oromoo sadarkaa kamittuu hoggansa dhabsiisuu dha. Sochiin ummataa ka’e kun tokkoffaa labsa dubbii fide labsaan shaaramuu, yakkamtooti dhiiga ijoollee suduudaa fi harka lafa jalaan dhangalaasan xaddachatt dhihaachuun gaafa mirkaneeffame wanti araarri waa’ee abbaa biyyumma lafa ofii irrattt Oromoon qabuu fi gumaa, manguddoota Oromoo walii wanti hin jalqabamneef hin jiru. Sabboonoti Oromoo fi nambiyyooti Oromiyaa bakka jireenya saanii tahe kan dandahan ummatatt qaamaan makamuu, kan hin dandeenye, dandeettii, beekumsaa fi qabeenyaan bira dhaabbachuutu eegama. Qoda fudhannaan qubqabsiisota biyya alaa jiran hanga yoonaa kan raajamu. Yeroo dhaaboti halagaa gurri kenya haa dudu hin dhgeenye jedhan kana, Oromoon isaaniif qubaa wal qabaate. Akka caalaatt jabatu Oromoo hundi, akka qaroo ijaatt eeguu qaba. Hawaasi Oromoo ala kana jiru tokkummaa saa cimsee karaa dandahame hundaan sochii ummataa irratt qooda akka fudhatu abdii hundaatii. Yeroon saa yeroo xaxaa waajjirbulchiin of xaxan mitii. Isaa alatt haala jarjarsaa kanaaf shaffisaan caasaa yeroof isaan hojjechiisu uumaanii sosso’uu qabu. Oromoon biyya saanii irratt mirga abbaa biyyummaa fi ulfina saanii namummaa deeffachuuf sochii guddaa lubbuu ilmaan saanii galafate finiinsaa jiru. Sun laalaa guddaa, kan qaama fi sammuquwii akka qabu ifaadha. Itt dhiigan, madaawaan dhukkufatanii fi itt du’an malee ulfini namoomaa fi birmadummaan hin argamtu. Kanaaf biyya ofii keessatt halgaan gad ilaalamanii, deeganii, salphatanii jiraachuu irra didaa waliin dhumuu filatanii. Wayyanee fi kittillayyoon see yakkamoota yoo angoo irraa bu’an balaatu eeggata. Kanaaf haalli jiru akka hin jijjiiramne abbaa fedhe ni ajjeesti. Akkasumas Oromoon diddaa saanii yoo dhaaban kanneen qooda fudhatan mana fudhamanii rasaasa tokko tokko adda keessa buufamu yk guraarama fafeessaa fi hidhaan isaan eeguu mala. Ijaajjanii du’uun surraa barabaraa argatu malee waan dhaban hin qabanii. Wareegama saaniin dhalooti egeree carraa ulfina, gammachuu fi nagaan jiraachuu gonfata. Daayaa qabsoon ummata saanii bartokko sadarkaa kana gaha jedhuuni, kan angafooti darban bara hundi waliigalatt ofbara malbulchaa hin qabaatin kumkumaan kan aarsaa tahan. Hardhas malbulcheesitooti Oromo sanumatu irraa eegama. Utuu akeeka bu’uura qabsoo Oromo roga hin dhabsisin ummata kutatee bahe kana gargaaranii gaaffii saa taliilaan hiriira saa nagaa irratt ifsatef deebii akka argatu gochuutu abdatama. Ummati Finfinnee jireenyi saa araddoota naannaa saa jiran irratt hundaawaa.Yeroo akkasii callisee ilaaluu hin qabu. Akkuma ummati Masir godhe Waltajjiin Hulluuqoo Kormaa, “Waltajjii Tahiriir” tahuu dandaha. Finfinneen kan Oromooti yeroo jedhamu, rakkinni seef ballinni see fedha Oromoo irratt kan hundaawe jechuufii. Magaalaa guddoo ummatooti empayerittii fi ollootaa fi addunyaa keessa jiraatanii. Hamma isee keessa jiraatanitt fedhasee eeguun akka. Oromoon kan sodaachisan jara homaa hin hojjenne qabeenya isee qofa dhuufachuu barbaadanii. Namaaf hafee binoo fi naannaa uumaaf kan seera qabu akka Oromo hin jiru. Sochii Oromoo gargaaruun nagaa fi durooma ofii gargaaruu dha. Reeffa keenya dhiichaa, ililchaa, weeddisaa awwaallana malee irra dhaabbannee hin gadoodnu. Kan keessatt boonyuu fi imimnu nu gaha. Haadholiin dabankufootaa sabbbataan garaa hidhatanii kan hafan qabsoott jajjabeesuu malee ijoolleen saanii gootummaan darbaniiruu, sichi hin deebi’anii. Dhigii saaniis utuu walabummaa hin magarsin tola dhangalaatee hin haftu. Haala hamtuu kana injjifannoon xumuruuf kan qabnett haa cichinuu. Ulfinaa fi surraan gootota kufaniif; walabummaa, walqixxummaa fi bilisummaan kan hafaniif; nagaa fi araarri Ayyaana abboolii fi ayyoliif haa tahu! Ibsaa Guutama Mudde 2015


Gaazexaan al-anbaa’a ja’amu hiriira fi mormii baqattoonni Oromoo biyya Masrii keeysa jiraatan mootummaa wayyaane irratti gad-geeysan irraa gabaasa bal’aa gabaase..

Gabaasa suraan deggarame kana irratti barattonni Oromo guutuu biyyaa keeysatti FDG mootummaa wayyaane irratti gad-geeysaa jiraachu isaanii ibsee biyyaToophiyaa jechuun 75% lafa ummata Oromo akka taatelle ibsee jira. Guutuu gabaasa khanaa, as tuquun laaluu dandeessan


Oromiyaa Magaalaalee Hedduu Keessatti Hidhaa, Reebichii fi Doorsisni Hammaate, Jedhu Jiraattonni

Hirrirri mormii gara torbanneen sadi’ii Oromiyaa keessatti geggeessamaa jiru irraa kan ka’e hidhaa, reebichii fi doorsisni bal’inaan itti fufuu isaa jiraattonni magaalaalee adda addaa irraa himataa jiru. Godinaa Arsii, magaalaa Asallaa fi Godinaa Gujii, magaalaa Har-qalloo irraa aangawoonni Raadiyoo Sagalee Ameerikaaf ibsa kennan garuu, himannaan jiraattotaa kun dhara jedhu. Wallagga Bahaa, aanaa Eebantuu keessatti, keessumaa mana barnootaa sadarkaa tokkoffaa Dongoroo Muxaa keessatti hiriirri torban dabre jalqabame uummata dabalatee haga har’aatti kan itti fufee jiru ta’uu achi irraa jiraataan tokko nuuf ibsee jira.


Koreen Mirga Gaazexeessitotaa (CPJ) Akka Itoophiyaan Gaazexeessaa Fiqaadu Mirkanaa Hiiktu Gaafatte

WASHINGTON, DC — VOA Keenyaa Kaaba Bahaa naannoo Mandheeraatti kaleessa dhukaasa konkolaataa geejjibaa irratti Alshabaab dhukaase jedhameen lubbuun nama lamaa darbee; namootni shanimmoo madaa’ani. Imaltoonni musliimaa konkolaaticha keessa turan Kiristaanota ajjeefamuuf turan dhoksuun lubbuu isaaniis beekamee Magaalaan mandeeraatti dhaqqabe reefuu waggaa guuta, ajjeechaa yeroo sanaatiin namootni 28 du’uun kan yaadatamu yoo ta’u, kaleessas haaluma wal fakkaatuun hidhattoonni miseensa Alshabaab ta’uu hin hafne jedhamanii shakkaman namoota gara Nairobi dhufan irratti balaa dhaqqabsiisaniin lubbuun nama lamaa darbee shanimmoo miidhaan qaamaa irratti dhaqqabeera. Gaazexaan Keeniyaa “Daily Nation” jedhamu akka namoota achi keessa turan waabeffatee gabaasetti, hidhattoonni balaa kana geessisan achii as bahuun dhukaasa imaltootatti bananiin miidhaa geessisani. Sana boodas namoota amantaan filuuf yoo warra musliimaa imala sanarra turan foo’uuf jedhan hordoftoonni amantaa Islaamaa achi keessa turan garuu adda ba’uu diduun Kiristaanota konkolaataa sanirra isaanii waliin turan hambisaniiru. Bulchaa Kutaa Mandeeraa kan ta’an Mr. Abdurraahimaan Roobaas namootni naannoo sanaa warra musliima hin taanerraa adda bahuu diduudhaan itti iyyanii namoota miidhaa geessisuuf dhufan kana balaa cimaa osoo isaan hin geessisin hambisaniiru jedhan. Gargaaraan konkolaatichaa balaa kanaan lubbuun isaa yoo dabartu, konkolaachisaa konkolaatichaa irras balaan xiqqaan dhaqqabuun isaa Gaazexaan Daily Nation gabaaseera. Itti gaafatamaan dhimma nageenyaa biyya keessaa ka Keeniyaa Mr. Joseph Inkaayiserii namootni kun adda wal foyuu diduun gocha gaarii hojjetan jechuun dubbatan “Hundumti keenya lammilee keeniyaati. Amantiidhaan gargar hin qoodamnu, namni fedhe amantii fedhehordofuu danda’a garuu nuti, lammilee tokko. Nuti obboleeyyani , obboleewwan keenya kan ta’an hawaasni muusliimaa dhaamsa gaariidha nuuf dhaaman” jedhu Namootni balaan irra gahe kuni kaan isaanii kabaja ayyaanaatiif gara Nairobi kan dhufaa turan yoo tahu, kabaja ayyaana gannaa guyyoota muraasaan booda kabajamu ilaalchisuun eegdonni mootummmaa biyyattii karaa hundaan hordoffiirra jiraachuu isaanii Mr Inkaayiseeriin dubbataniiru. Bara 2013 as qofaa lammileen keeniyaa 327 ta’an balaa Alshabaab qindeesseen lubbuu isaanii dhabaniiru.


QABEENYA BARBADAAYE?

Jawar Mohammed Jidduu kana olola dabballooni Wayyaanee ummata ittiin mataa dhukkubsaa jiran keessaa ummanni Maastar Pilaaniifi Labsii Magaalota Oromiyaa mormuuf baye qabeenya barbadeesse kan jedhuudha. Mee waa’ee kanaa irraa waan muraasa haa hubannu. 1) Qabeenyi bade kan akkami? Akka ragaalee suuraafi viidiyoon dhiyaataniifi akkasumas ragaa ijaa gaazexeessitoonni biyya alaa himanitti, mormitoonni kan barbadeessan; waajira bulchiinsaa, buufata poolisiifi kokolaataa waraana Agaaziiti. Akka gaazexeessaa Wlliam Davison, Olankomitti argee barreessetti dhaabbileen tajaajila ummataa kennan kan akka mana barnootaa, buufata fayyaa,elektirikii kkf hin tuqamne. Kana jechuun ummanni dhaabbilee sirnichi ummata ittin cunqursuuf jaarate irratti aggaamate malee kan ummata tajaajilan irrattii miti. Inumaatuu ni tikse. Akkasumas qabeenya dhuunfaa hin tuqne. Bakka takkaa lamatti kan tuqaman kanneen abbootiin qabeenyaa mootummaa waliin ta’uun ummata miidhaniidha. 2) Qabeenya balleessuun shoorarkeessummaadhaa? Qabeenya mootummaan ummata ittiin cunqursuuf fayyadamu barbadeessuun toftaa qabsoo nagayaa kan addunyaa guututti itti dhimma bayamuufi seera addunyaa keessattis fudhatama qabuudha. Shoorarkeessummaa jechuun dantaa siyaasaa tokko bifa doorsisaatin hojitti hiiikuuf ummata nagayaa (civilians) irratti tarkaanfii ajjeechaa fudhachuudha. Kana ammoo oromoon hin goone. Kanaaf qabeenya mootummaan itti nama cunqursu san barbadeessuun shoorarkeessummaa ta’uu dhiisaa ittuu hin dhiyaatu 3) Daandii cufuu: Waan akka yakkaatti dhihaataa jiru keessaa tokko daandii cufuudha. Ummanni rasaasni itti roobaa jiru, lolltoota isa fixuuf deeman ofirraa gufachiisuuf dagaa kararratti tuuluun badii osoo hin taane tarkaanfii lubbuu ofii baraarsuuti. 4) Dabballonni OPDO lubbuun nama 120 olii kan Agaaziin ajjeese, kuma tokkoo olii kan madaayeefi kumaatamni mana hidhaatti dararamaa jiru osoo isaan hin mararin, qorqorrroon waajjira poolisii irraa ka’e isaan dallansiisee booyun aantummaan isaanii eessa akka ta’e ifa godha. Kanaafuu tarkaanfiin ummanni keenya jaarmiyaalee sirnichi cunqursaaf itti fayyadamuu barbadeessuniifi fi daandilee waraanni isaan fixuuf irra deemu cufuun gocha seera rabbiitifi kan namaatittis fudhatama gaha qabu tahuu beekanii olola diinaatiif hamileen tuqamuu hin qabu. Inumaahuu diinaggee Wayyaanonni bifa jaarmayaafi dhuunfaan Oromoo saamuun kuufatan hanga gahaa ta’etti Oromiyaa keessaa barbadeessuu dhabuun laafina sochii kanaati.


LOLLI WAYYAANEEN OROMORRATTI LABSE FASHALUU QABA!

(Waliif Dabarsaa) Akkuma hordofaa jirtan mootummaa Wayyaanee gaafii lafa ofii Oromoon gama nagayaatin gaafachaa jiru humnaan cabsuuf murteessee jira. Ibsa galgala kana gara miidiyaa isaanitiin facaasaniin, hoogganoonni jaarmaya TPLF mormii ummataa ‘ sochii shorokeessummaa jechuun’ waamanii jiran. I Kana jechuun ummata nagayaan mormii dhageessisaa jiru kana tarkaanfii shoororkeessaa irratti fudhatamu mara irratti fudhachuun sirridha jedhanii jiru. Humna barbaachise hundaan mormii nagayaaf haqa qabeesa kana akka cabsu humna waraanaatiif tika biyyatitiif aangoof qajeelfama kennee jira. Qajeelfama kanas guyya lama dura irraa kaasee waraana Shawaa Kibbaafi Kibba Lixaatti duulchisuun qonnaan bulaa Oromoofi ilmaan isaa lafarraa duguugaa jiran. Tarkaanfiin kun godinoota biroottis akka cehu karoorii baafame hojii irra oolaa jira. Fakkeenyaaf har’a Godina Harargee Bahaa dhuunfachuudhaaf waraanni guddaan daangaa Soomaliyaatirraa socho’ee jira. Akeeka sanyii duguuginsa Oromorratti ifatti labsamee guyyaa adii hojirra oolaa jiru kanarraa of baraaruuf Oromoon bakka hundaa tokkummaafi bifa qindaa’een socho’uun dirqama waaytawaadha. Ifatti lola labsuun kun rifaatuufi na’uu sirnichaa waan agarsiisuuf duula ammaa kana jalaa fashalsinaan takkaa adabattee gaafii ummataa deebisa ykn babbaqayxee addaan facaati. Kanaafuu tarkaanfilee fudhatamuu qaban keessaa: 1) Mormiin bifa walitti bu’iinsa hin qabne (low risk) kanneen akka gadda agarsiisuu, iccitii baasuu, gurraacha offachuu, muufachuu, nyaata diduu kkf manneen barnootaa, hospitaalota, warshaaleefi waajjiroota keessatti godhamaa jiran bal’inaan itti fufuu feesisa. 2) Wanti dinni Oromoo ajjeesaa jiruuf qabeenya Oromiyaa waan ta’eef bakka isaan dhukkubdu rukutuun barbaachisaadha. Kanaafuu kubbaniyyaalee Wayyaanee addaan baafachuun irraa bituu dhabuu, warshaaleen isaanii bifa milkaayeen akka hin calleesine gufachiisuufi callaan isaanii nagayaan Oromiyaa keessa akka hin qaxxamurre ugguruun barbaachisaa.Waliigalatti sochii diinaggee TPLF Oromiyaa keessaa qabduu tarkaanfii barbaachisaa kamiinuu fudhachuun yeroo gabaabaa keessatti cufsiisuu qabna. Maqaafi eddoo kubbaniyyaalee kana walitti qabamaa waan jirruuf gara marsaalee hawaasaatin isiniif ergina isinis kan beektan nuuf dabarsaa. 3) Waraanni isaani Oromiyaa keessa akka feedhe akka hin sochoofne taarkaanfiin karaa cufuu itti fufuu qaba. Keessattuu karaaleen gurguddaa godinoota geessan tooftaa adda addaatin danquun hudhanii qabuu feesisa. 4) Biyya alaatti hiriirri deeggarsaa godhamaa jiru itti dabalee deemuu qaba. Hojii diplomaasiifi daladalaa Wayyaaneen biyyota alaa keessati qabdu hordofuun hoongessurratti fuulleffanna. ( Tarkaanfilee fudhatamuu qaban gara keessaatin waliif dabarsina). Dhiibbaan miidiyaalee garagaraa irratti godhamaa jirus jabaatee itti fufuu qaba. Ummata keenya madaayaa jiruufi gargaarsa adda addaatiif kan ta’u maallaqa saffisaan walitti qabuun barbaachisaadha 5) Amma booda diinis ummanni Oromoos bakka ji’a takka dura turetti hin deebi’u. kanaafuu mooraan qabsoo Oromoo saffisaan itituun humna gama maraan cimsachuun tarkaanfii dhumaatif of qopheessuu barbaachiisa. Ji’a tokkoof ummanni keenyaa sodaa moo’atee, tokkummaa cimsatee, diina naasisee jira. Har’as kana darna injifannoo goonfachuu qaba, ni danda’as. Namuu bakka jiruu waan danda’uun diinarratti duuluu qaba. Tana booda of duuba deebi’uun kopha kophatti qalamuu qofaafi. Kanaaf alaaf keessaan, xiqqaa guddaan, baddaa gammajjiin walqabannee injifannoodhaan keessaa bahu qabna. Dhugaa qabna, tokkummaan falmanna, ni moo’anna!


KFO: Reebichi, Hidhaa fi Ajjeechaan Ittuma Fufee Jira

WASHINGTON, DC— Hiriira mormii Wixata dabre, Godinaa Shawaa Lixaa, magaalaa Shananitti ba’an irratti rasaasaan madaa’e – gurbaan umuriin kudha-shanii kaleessa du’ee har’a awwaalamuu isaa dubbatu, maatiin isaa. Abebe Lataa Guddataa jedhama, gurbaan kun. Walakkeessa baatii Sadaasaatti kan Oromiyaa keessatti jalqabe hiriirri mormii amma ille akka itti fufee jiru ka dubbatan dura-taa’aan Koongiresa Federaalawa Oromoo, Dr. Mararaa Guddinaa, hidhaa, reebichii fi ajjeechaan humnoota mootummaas bakkawwan hedduutti uummata nagaa irratti geggeessamaa jira, jedhu. Shawaa Lixaa, aanaa Jibaat keessatti dargaggoon tokko ajjeesamuu, Arsii Nagallee keessatti immoo namoonni lama ajjeesamuu isaanii dubbatan, Dr. Mararaan. “Wallagga Bahaa, magaalaa Arjoo Guddattuu keessattis namni ajjeefamuu odeffannoo argadheen jira” jedhu. Hoogganoonni paartii isaanii mana hidhaa waaltaa qorannaa “Maa’ikelaawii” jedhamutti hidhamanii jiran akka maatii isaanii wajjiin wal-argan eyyamuu isaa ilaalchisee ennaa dubbatan, “lubbuun jiraachuu isaanii maatiin isaanii arguun iyyuu waan guddaa dha”. Garuu, motummaan gama biraan namoota hidhuu, reebuu fi ajjeesuu irraa of hin dhaabne. Uummatnis akka duriitti callisee isaaniif bitamaa hin jiru, jedhan.


Gamtaan Afrikaa Haala Oromiyaa Keessa Jiru Hordofaan Jira Jedhe

Dr. Ayishaa Abdullaahii, Gamtaa Afrikaatti koomishinarii dhimma siyaasaa Yaadawwan Ilaali Ibsa kenname irratti gaafii gaazexeesitoonni waayee mormii Oromiyaa keessaa laalchisee kaasaniif, Gamtaa Afrikaatti Koomishinarii dhimma siyaasaa, Dr. Ayishaa Abdullaahii deebii keniteen, Gamtaan Afrikaa hawaasaf ibsamuu haa baatuu malee dhimma kanaaf xiyeeffannoo kennee hojii diplomaasii hojjachaa jiraachuu ibsite. Itoophiyaa keessatti haalli mirga dhala nama fi dimookraasii yaaddessaa ta’us “dhaabni kun callisuu baayisaa, hoo dubbatees aantumaadhani” jechuudhan dhaaboonni siyaasaa mormituu biyyattii komee dhageechisaa turaniiru. Ammas, Ameerikaa dha amma Awurooppaatti yaada adda addaa kan maddisiiseef ibsa baayyeen kan irratti kenname, mormiin Oromiyaa kessa, – dhaaba ardii Afrikaa bakka bu’u han teechuma isaa Finfinnee godhate- Gamtaa Afrikaa irraa homaa waan dhabe fakkaachaa tureera. Dr. Ayishaan garuu, yeroon ifaaf ifatti ibsaa fi murtoo baasnee hawaasaan geenyu jira. Dhimmonni hojii diploomaasii irratti hojjanu, kan ibsi irratti hin basnees akkasuma, jette.


Maqaan waregamtoota oromoo 180 oli tahan akka armaan gaditti iddoo dhalootaa isaanii wajjin kaa’ameera, kan hafan jettan ilaalaa itti guutaa

1. Gezahegn Oliqa….Welega…Horoguduru 2. Gutu Abera Deresa…..W.Welega..Guliso 3. Karasa Chala…..W. Welega….Guliso 4. Debala Tafa Robi….. N. Shewa….Fiche 5. Dejene Serbesa……W.Shewa…Tole 6. Mifta Juneydi Bushira…..W.Hararghe…Badano Furda 7. Murad Abdi….. E.Hararghe, Haromaya 8. Lucha Gamachu……W. Walaga…Inango 9. Ayana Banti…………..W. Walaga…Inango 10. Tafari Dhangia………E. Walaga.Jimarjo 11. Dame Dabali…………W. Walaga..Maqnajo 12. Gamachis Tilahun….W. Walaga..Najo 13. Tilahun Mulata………W. Wallega.D/Dolo 14. Kano Tola……………..Walleaga…Horroo Guduruu…..Gabate 15. Ebisa Tucho………….Wallega…….Horroo Guduruu……Fincha 16. Alazar Kalbesa……… wallega….Horroo Guduruu. 17. Bekele Soboka…….. W. Shawa…Mugar 18. Bekele Seifu………….W. Shawa…Mugar 19. Chala Tashoma……..W. Shawa…Babicha 20. Abdeta Bayisa………W. Shawa…Babicha 21. Dule…………………….W. Shawa…Gedo 22. Tamene Tsegaye………..W. Shawa…Gedo 23. Daraje Gadisa……….W. Shawa….Gedo 24. Fikadu Girma………..W. Shawa….Gedo 25 . Ulfata Chimdi………..W. Shawa…Ambo 26. Girma Ragasa……….W. Shawa…Ambo 27. Lamesa Fayisa……..W. Shawa…Ambo 28. Chalchisa Gonfa…..W. Shawa…Asgori 29 .Bilbila Lalisa………….W. Shoa..Asgori 30. Debela Tafa…………N.Shawa…Chancho 31. Diso Milkesa………..SW. Shawaa…Ilfata 32. Yalaw Damise………SW.Shawa..Ilfata 33. Abebe Bulo………….SW.Shawa…Waliso 34. Tade Sefera…………SW.Shawa…Amaya 35. Solomon Mogos…..SW.Shawa…Amaya 36. Lencho Hundara…..SW.Shwaa…Waliso 37. Sarbesa Sirnesa…..SW.Shawa…Citu 38. Ayana Rikita………..SW.Shawa..Waliso 39. Wako Moroda………SW.Shawa..Waliso 40. Habtamu Tsagaye..SW.Shawa..Waliso 41. Tariku Asefa…………SW.Shawa..Waliso 42. Boru Gutama………..SW.Shawa..Amaya 43. Inawagaw Hayilu….W.Shawa..Gindabrat 44. Abdeta Lata………..W.Shawa..Gindabrat 45. Bayisa Gedafa…….W.Shawa..Gindabrat 46. Tadesa Dhaba…….W.Shoa..Gindabrat 47. Kabade Tafa………..W.Shawa..Gindabrat 48. Tadese Tsige………W.shawa….Gindabrat 49. Tadese Dhaba Jobir…….W.Shawa..Gindabrat 50. Biranu Hayilu………W.Shawa..Gindabrat 51. Tadese Abdisa…….W.Shawa..Wanchi 52. Kebede Tadesa……W.Shawa..wanchi 53. Daraje Warkine……..W.Shawa..Wanchi 54. Sirnesa Sarbesa……W.Shawa..Wanchi 55. Tashale Irgesa………W.Shawa..wanchi 56. Aschalo Worku……..W.Shawa..Ginchi 57. Seifu Tura…………….W.Shawa…Ginchi 58. Zarihun..NA………….W.Ginchi 59. Gelane Bekana………W.Shawa….Chitu 60. Ashenafi …..NA……..W.shawa…Ginchi 61. Dinka Chala…………..W.Shawa…Ginchi 62. Tsagaye Abara………W.Shawa..Jaldu 63. Tadasa Jambare……W.Shawa…Jaldu 64. Baqalaa Ragasa……W.Shawa.. Jaldu 65. Biranu Bajiga………..W.Shawa….Jaldu 66. Chaltu Tadesa………W.Shawa….Jaldu 67. Dajane Bayisa……….W.Shawa….Jaldu 68. Nato Guluma…………W.Shawa….Jaldu 69. Magarsa Baji…………W.Shawa….Jaldu 70. Bekele Tumsa………..W.Shawa…Jaldu 71. Abeba Gabisa………..W.Shawa….Jaldu 72. Huseen Dula………….W.Arsi…Hadaba 73. Misra Haji Nabo………W.Arsi…Dodola 74. Nasredin Mohamed…W.Arsi..Hadaba 75. Awel Ibrahim…..W.Arsi….Hadaba 76. Tolasa Lelisa…Welega….Horoguduru…Watiyo 77. Birhanu Dinka…W.Shewa…Wanchi 78. Ababa Gabisa…W. Shewa…Dandi..Galesa 79. Murata Alemu…Sululta 80. Meserat Dinka…… Welega…Lalo Qile 81. Tilahun Gemechis…Welega….Najo 82. Merete Alemu Gutema…Sululta 83. Adunya Ireso…… Wallega…..Horroo Guduruu. …. Alibo 84. Izaddin……W.Hararghe…chiro 85. Alazar kelbesa…W. Welega…Inango 86. Zewdu Siyum…W. Shewa…Adeaberga…Mugar 87. Hora Banti Irena….Ilu Ababor…Gachi 88. Abbas Abduraman….W.Hararghe…Mesela 89. Feyisa Dadhi…W. Shewa…Mugar 90. Chala Mohammed Ahmed…E.Hararghe….Haromaya 91. Bari Seid Ali…W. Hararghe…Mesela 92. Soboka Dilgasu…W. Shewa…Midekign 93. Fahmi Abduraman…Hararghe…Calanko 94. Abdata Olansa…W. Shewa…Ambo 95. Lenco Dinkesa….W. Shewa…Wadesa 96. Abdalla Muhamad Ibro…W. Hararge…Asabot 97. Biruk(Tolasa) Dhufera…W.Shewa…AbunaGindabarat 98. Abdellaa Mohamed…..W.Hararghe…Mieso 99. Yasino Abdalla Ali….W.Hararghe…Mieso 100. Abdala Hasan …… W.Hararge…Mieso 101. Musa Hasan….W.Hararge….Miesso…sodoma 102. Abdulhakim….W. Hararghe…Mieso..buri 103. Ahmad…W.Hararghe…Mieso…Anano 104. Adam Abdala Ali …W.Hararghe…Mieso 105. Mohammed Nama…W.Hararghe…Miesso 106. Shelema Teresa…Welega…Jimarare…Goban 107. Muhamad Adem Roba…W.Hararghe…Asabot…Wajaji 108. Birhanu Gadisa…W.Shewa…Wadesa 109. Usmail Sufyan Adem…W.Hararghe…Doba 110. Abeba Lata….W.Shewa…Jibat…Shanan 111. Zerihun Jirenya Beyene……E. Welega…. ArjoGodetu 112. Gabayyoo Amsalu……..Wallega….Horroo Guduruu …..gudayaa biilaa. 113. Tahir Abdu ……………Arsi………(Qadiir??) 114. Barihunu Shibiruu……..Iluu Galaan…..Ijaji. 115. Abara Dhabaa…………SW Shewa……..Qarsa Mallima, Habebe 116. Ishetu Fedhessa……….Wallega. …Q/Wallega , Canqaa. 117. Almazi Guddata……..Wallega. …Q/wallega, Canqaa. 118.Labata dinkessa………..W/Shewa……Ambo. 119. Bari Said Aliyyi…………W/Harargee…..Masala. 120.Awayi Aliyyi……………….W/Arsi……….Adaba. (Maqaan wareegamtoota oromota 70 oli hafanii immoo iddoo itti ajjeefamanii fii iddoo itti sirni awwaala itti raawwate qofatu adda baafamee jira. Iddoo itti ajjeefaman ni maxxanfama. Nutis maqaa isaanii kan beeknu akka funaannee seenaaf iddoo tokkotti walitti sassaabnu maqaa wareegtootaan isin gaafadha!) ———— Gumaan wareegamtoota keenya Ni-baafna!


QARUUTEE FII WAYYAANEE

QARUUTEE FII WAYYAANEE Abbaa Urjii Eega wal-dhabbiin hawaasota jiddutti jalqaberraa kaasee, qaruutammaan qaama lolaarraa tokko tahee jira. Iddoo diinni jiru, haala keessa jiru, humnaa fii miya akkam, eessaa akka qaburratti odeeffannoo dhugaa qabaachuun, qophii fii duula irratti godhamuu malees, injifannoo galmooytuufillee murteessa. Haala qaruutummaa keessatti cimaan, caasaa diinaa keessa karaa nama isaa tiin hulluuqanii haalaa fii karoora isaarratti odeeffannoo arkachuu dha. Kana xiinxala lola Israa’elii fii Hizbullaa jiddutti bara 2006 godhamerraa hubachuun ni dandayama. Lolli ganama Adoolessa 12a, tarkaanfii loltoonni Hizbullaa raayyaa Israa’eel kanneen timjii eegaa jiranitti dhukaasa daguu bananiin jalqabame, haala walitti bu’iinsa ammaan duraa tiin addaatti deemee, Hagayya 14, bara 2006, araar-qaboon dhaabbachuu mudate. Wanni lola kana kanneen isa duraa tiin adda godhe, waraanni Israa’el, akka aadaa isaa kan duritti, waraana Hizbullaa injifatee, mirgaan galuu dhabuu isaa ti. Kan kana fide, waraanni Yahuudaa baayyina loltootaa fii miya waraanaa kan ammayyaa tiin caalamee tii miti. Ykniis jibbi loltoonni Israa’el nyaapha isaanii tiif qaban bakkarraa sossoohee tii miti. Yo murannoo tahe malee, baayyina raayyaa fii miya lolaa tiin loltoonni Hizbullaa kan Israa’eel-iin wal hin-gitan. Mootummaan Israa’el, durattumaa, baayyina loltootaa tii fii ammayyummaa meeshaa waraanaa qofaan diina marsee jiru injifachuu akka hin dandeenye ni beeyti. Kanaaf, dhaaba qaruutee isii, Mossad-irratti irkachuu malees, qaruutummaa-rratti amatatti horii Ameerikaa biliyoona lamaa ol baafti. Horii kanaan, mootummaa fii hawaasa Arabootaa keessa caasaa basaasotaa ykn dooyyoo diriirfatteen odeeyfannoo guurratti. Haala kanaaf, Lubnaan qofatti, waggatti, horii Ameerikaa miliyoona dhibba jahaa ol baafti. Warri Hizbullaa, kanneen Israa’el waliin yaroo hedduu walitti-bu’an, isaanii fii Araboonni niis jaraan daddeebi’anii injifatamuun miya waraanaa malees, haala waraana isaaniirratti sirriin/iccitiin gurra diinaa seenuu tahuu hubatan. Kannarraa ka’uun, caasaa qaruutee tan mataa isaanii dhaabbatanii hulluuyxoota if keessaa mancaasuu fii iccitii eeggachurratti bobbahan. Bobbaa sanii tu lola kanarratti milkoomina fide. Wanni godhame, ji’a sadii lola dura, meeshaa gurguddoo qabanii fii gola hoogganootaa iddoo jirurraa bakka biraatti dhooysaan godaansisan. Akka lolli jalqabamee niis warra diinaaf oduu dabarsan ja’anii hordofaa jiran hunda hidhatti guuran. Haalli kuni, Israa’el ijaa fii gurra dhoorke. Xayyaaraa fii madaafaan iddoon guyyaa guutuu barbadeessaa ooltu, furga’aa (rookkeeta) Hizbullaa-rraa itti dhukaafamu irraa dhaabuu hin dandeenye. Illima duratti dhandhaarame kan himuuf dhabamee, taankonni isii timjii Lubnaan irraa fagaatanii deemuu hanqatan. Iddoo xayyaaraan barbadeessitee loltoota qilleensarraa itti gad buuftu hundatti, loltoonni Hizbullaa akka tuqaatti lafa keessaa itti ol yaa’anii barbadeessan. Wanni biraa hanqatee, caasaa qunnamtii elektroonikaa kan akka raadiyoo, telefoonaa fii TV Hizbullaa qilleensarraa buusuuf ijibbaanni gootelleen milkaawuuf dide. Kan haala kana hunda fide, haala dhaabaa fii waraana Hizbullaa, akkasumatti ammaas, tooftaa isaaniirratti odeeffannoo dhugaa qabaachuu dhaba. Kuni Israa’el hadhaa injifatamuu dhandhamse. Haala armaa olii kana, hayyootaa fii xiinxaloonni siyaasaa Alastair Crooke fii Mark Perry kanneen ja’aman, maxxansaa Counter Punch ja’u kan Onkololeessa 13, 2006-rratti, mata-duree “How Hezbollah Defeated Israel” ja’uun “On July 28, the severity of Israel’s intelligence failures finally reached the Israeli public.” Jechuun dhibdee Israa’el odeeffannoo dhabarratti mudatte ibsan. Gama biraa tiin, ammallee, haaluma kanaaf, lola Amerikaan Afgaanistaan keessatti Xaalibaan waliin godhaa jirtu laaluun ni dandayama. Haalli lola kanaa kan hanga ammaa yo xiinxalame, wanni Amerikaa injifannoo hoongeessee, lola bara 2001 jalqabe hanga ammaatti dheereesse, hanqina miya waraanaa fii meeshaa qaruutee odoo hin taane, hir’ina odeeffannoo tahuu tu irraa hubatama. Akka lolli godhamee Xaalibaan magaalaarraa daggalatti godaaneen, qaruuteen Ameerikaa, CIA-n, bararaa nam-malee, unmanned aerial vehicle (UAV) ykn kan maqaa drone-iin beekkame, kan samii gubbaa waan lafarra sossoohaa fii barruu xixiqqoo hamma gabatee makiinaarratti barreeffamte ifatti arkisiisuun lafa Afgaanistan guutuu tooyachutti seene. Kana malees, maallaqa kintaalaan achi geesseen, hiyyeessa biyyaa kumaatama horiin sobee haala Xaalibaanrratti odeeyfannoo akka funaananiif itti bobbaase. Kana malees, hoogganoota dhaabaa fii ajajoota waraana Xaalibaanitti nama quba laateef horii guddaa akka kennu labse. Muulaa Umar, Duree dhaabaa nama bakka jiru qofa qaceelcheef qarshii Ameerikaa $10,000,000 (miliyoona kudhan) kennuuf irbuu seene. Akkasumaa waliin, Amerikaan, biyyi biyyoota adunyaa keessaa irree hundaa olii qaba ja’amu, waraana isaa malees kan waaheloota NATO, biyyoota afurtamii tokkoo, dabalatee, sa’atti doolaara miliyoona afurii ol baasaa, murattoota Xaalibaan, kanneen yo akkam baayyatan kuma jahatti shalagaman, injifachuu hin dandeenye. Sababni isaas dhabiinsa odeeffannoo ti. Gama Wayyaaneetti yo seenne, sossooha ummanni Oromiyaa bilisummaaf godhaa jiran ukkaamsuuf odeeffannoon funaannachuun hujii Wayyaaneen halkanii-guyyaa hara-galfii malee irratti bobbahaa jirtu. Haala kanaa fiis caasaa basaasotaa haala adda-addaatti haawasa keessa diriirfattee jirti. Caasaan cimaan tokko kan maqaa Waajjira Nageenyaa fii Mirkanii (Deh’ninnetinnaa Marrajaa) moggaaftee fi. Waajjirri kuni, hoogganicha, Geetaachoo Aseffaa-rraa kaasee, dhibbarraa saddeettamii (80%) ol, Tigrootaan dhunfatamaa dha. Waajjira kanaan, haala ifatti beekkameen alattiis, godinoota Oromiyaa guutuu keessatti, odoo warri bulchiinsaa hin-beeyne caasaa dhooysaa tiin, hojjattoota mootummaa basaasti. Caasuma waajjiruma kanaa tiin, ammaas, manguddootarraa hamma kaa’imaanitti, namoota dhimmi hawaasa isaanii itti hin-dhagayamne horiin bittee, basaasummaarratti leenjiftee, hujii barbaadurratti bobbaafte. Kana malees, Caasaa Feedraalaa kan isiin qofti itti abbaa tiin, damee foolisii keessaan, maqaa Nac-Labaashii-tiin Tigroota biyya guutuu keessa bobbaafattee haala hawaasa keessa jiru tooyatti. Kuni gama biyya keessaa tiin yo tahu, gama biyyaa alaatiis, Imbaasiilee hunda keessatti maqaa Nageenyaa tiin waajjira kanarraa Tigroota ramaddee, hojjattoota tooyachuu malees, sossooha hawaasa biyya alaa jiru keessatti adeemsifamu qoratti. Yoom kana qofa, ammaas, Waajjira Bulchiinsaa fii Nageenyaa jechuun damee bulchiinsa hunda keessatti birkii uummattee, godinaaleerraa hanga araddootaatti caasaa diriirfattee hawwasa basaasti. Haalli armaa olii hundi isii hanqatee, maatiirraa jalqabee miseensota hawaasa guutuu jiddutti wal-shakkii uumtee, ummanni ooltee-bultee malee akka wal-bira dabru godhuuf tattaafata gootuun, hawaasa guutuu biyyaa haala Takka-Shanee tiin caasuuf ijibbaatti. Waggoota 24-n aangoo biyyaa dhunfatte keessatti adunyaan haalaan if dura tarkaanfattee jirti. Kan tarkaanfii kanaaf sababa tahe guddina teknologii kan gama telefoona harkaa (cell phone) fii interneetiin arkame. Biyyoota hawaasni miidhaa mootummaa irraa walaba tahe keessatti, haallan sab-qunnamtii kuni haalaan aammatamee, hawwasaa fii biyyaas gama guddina ajaa’ibaatti oofaa jira. Hallan sab-qunnmatii kuni fedhii isii dura waan dhaabbatuuf, Wayyaaneen hanga haala tooyannaa isaa mijjeeffattutti biyya seenuurraa dhibeeysite ture. Eega naquun dirqii itti tahe boodaas, waajjiraa fii sharikaa isaa dhunfachuun, babal’ina isaa hamma dandeessuutti dhibeessaa jirti. Akka gabaasaa Baankii Adunyaa (The World Bank) kan bara 2014 irraa ifatti hubatamutti, (http://data.worldbank.org/indicator/IT.CEL.SETS.P2), babal’ina telefoona harkaa tiin biyyoota adunyaa keessaa, Xoophiyaan, warra maayyirraa jiran keessa tan torbbaffaa taatee arkamti. Akka gabaasaa kanaatti, lammii biyyaarraa dhibba keessa soddomii lama (32%) qofaa tu telefoona harkaa qaba. Haala kanarratti biiyti irraa maayyii, tan ilmaan adeerran Wayyaanee, Ertiraa dha. Akka gabaasaatti namoota biyya sanii dhibba keessa kan telefoonaa harkaa qabu jaha (6%) qofa. Haalli lammii biyyoota ollaa kan warra Wayyaanee fii Sha’ibiyaan irratti abboomaniin adda. Ummata Suudan keessaa 74%, kan Keniyaa irraa 72% tu qaba. Kana malees, biyya Soomaalee tan heeraan mootummaa hin qabne keesattille, hawaasa keessaa 51% tu telefoona harkaa qaba. Gama babal’ina interneetii niis gabaasaan biyyatti kan telefoonaa daran fokkota. Haalli isaa faallaa misooma Wayyaaneen haasoytuu callaqqisa. Gabaasaan Internet World Stats, kan bara 2015-ii irraa akka hubatamutti, (http://www.internetworldstats.com/stats.htm), biyyota Afrikaa kanneen babal’inni interneet haalaan duubbatti hafe keessa, Xoophiyaan warra maayyiirraa tan afraffaa ti. Warri isii boodatti haafe fii kan maayyii akkuma reefutti ilmaan adeerran isii ti. Akka gabaasaa kanaatti, ummata Keniyaa keessaa 69.9%, kan Sudan irraa 25.8% internet waliin hidhata yo qabaatan, kan Xoophiyaa garuu 3.7% qofa. Akka gabaasaa kanaatt, biiyti Soomaalee, tan mootummaa hin qabne, tan adunyaarraa hanga Wayyaanee sadaqaa hin arkanne keessa warra jiraatan keessaa 4.7% tu interneet qaba. Akkuma olitti ibsametti, Ertiraa, biyya babal’ina teknologii kanaa tiin hunda duubatti hafte keessatti, warri tajaajila isaa qaban lammii keessa 1.0% qofa. Wayyaneen akkumaa telefoonaa fii interneet dhunfata isii jalatti nayxee babal’ina isaa tooyachaa jirtutti, waan lammiin biyyaa dhagayuu qabaniis muteessuuf ijibbaata gooti. Kanaaf, ummanni biyyaa oduu dharaa tan isiin bowwaaftuuf malee tan biraa akka hin dhageenye godhuuf tattaafatti. Kanaafiis TV walba tahan ukkaamsuu fii raadiyoonnan ugguruun hujii isii tahee jira. Haallan armaa olii kanneen Wayyaaneen warra aangoo isii dura dhaabbatan hawaasa keessaa ittiin adamtu keessaa hamaan kan nama ofii tiin nama basaasamuu ti. Oromoonni haala kanaaf hujiirratti bobbaafte irra hedduun isaanii warra suduudaan Tigroota qofa qunnamu. Jarri kuni, wanni biraa isaan hanqatee, walgayiilee hawaasaarratti anaannatanii haasawuun ummata keessaa kanneen onneen danfitu qoratuuf. Haalli isaanii kuni yaamuu daran amma finiinaa jira. Fincila Diddaa Gabrummaa finiinsuuf jara kana beekuu fii hawaasa keessatti saaxileessuun barbaachisa. Kana godhuuf akkuma warra Hizbullaatti caasaa qaruutee tan mataa ifii qabaachuun barbaachisaa dha. Ammaaf, haala kanarratti hammanumaan ja’a. Oromiyaan ni bilisoomti! abbaaurjii@gmail.com


Kufaatiin Wayyanee fi Dinaggddee Biyyaattii!

Akkam jirtuu ilmaan hadhaa tokko aniis nagaa dha mee akkumaa mataa duree irraatii tuquu dhaaf akkaan yaleetii kufaatiin wayyanee fi Dinaggdeen biyyatii mal irraa jiraa waan jedhuu isiiniif qoduu barbadee garuu anii oggetii Herregaa (Economist Analysis or I’m not Economist) mitii garuu waan hubadhee jiraa kanaaf dubaachuun barbadee akkaa ilaalchaa kotiitii Siyaasaa kamiyyuu keessaa haa ta’uu siyaasaa tokko gaggessuu dhaaf Dinaggdeen murtessaa fi Utubaa Waan hundaattii garuu Yeroo dhiheenaa kanaa gamaa biyyaa keessatiin gumguumnii dhaagahamaa jirachuun isaa hubaatameraa kun jechuun akkumaa Biyyolessaatii Oduun as batee tokko tokko Dinaggdeen biyyatii Akkumaa jiruun Rakkoo fi gadadoo hamaa guddo keessaa akkaa jirtuu bekkamee jiraa kunii imoo kufaatiin Wayyanee angoo irraa turuu dhaaf halaa rakkissaa keessaa fi Hoggantoonii wayyaneen sodaa,cinqii addaa keessaa galanii jiruu. Keessatuu sharaafnii biyyaa alaa xiqqatee Dollariin akkumaa bank biyyolessa National Bank of Ethiopia dhabbamuun isaa daldallootaa biyyatii akkumaa jiruun yaadoo guddoo keessaa fi kasaaraa addaa addaa keessaa Galanii dubbattaa jiruu,garuu wayyaneen akkaumaa bekkamuu ijaa isaanii soqidaan dhiqaatuu dhaan akkumaa baraatamee sobaa isaanii ittii fufaa jiru. Keessatuu dinaggddee biyyattii Akkumaa jiruun 85% Omiishaa Qonnaa irraa hundaa’ee akkaa jiruu ni beekkamaa keessatuu Omiishaanii kan Omiishaamuu imo Nannoo Oromiyaa,Nanno Kibbaa,hangaa muraas imo Naanoo Amaraa dabalatee Omiishaaleen Omiishaamuu hundaa akkumaa biyyatiitii walii gahaanii jirataan jedhaamee yadaamuu baaftus Omiishnii Gabaa dhaaf ni Olaa turee, Haa ta’uu Garuu yeroo amaa kanaa keessaa omiishiinis xiiqaatu irraa kaan ka’ee kaan jiruus Umataa hundaa hiidhuu dhaan,reebuu dhaan,ajjeessu dhaan,haacucuu dhaan,Omiishaa isaa akkaa fedhetee fi billissaan ta’ee karaa Magaala geessee akkaa hin gurguree Qotee Bulaa irrattii dhibbaa guddaa waan ittii fiideef Omiishnii fi Omiishiituumaan biyyatii waan xiiqqateef bittaa fi gurguurtaan wal gahuu waan daadhabameef hangaa Umataa miliiyoonaa 18 Ol belaan akkaa saxillaamee akkaa gargarssaa biyyaa alaa halaa ittii gafaachiseetuu irraa gahaame jiraa.kanaas to’achuu waan hin dandenyeef kufaatiin isaa fi umriin wayyanee akkaa gabaabatee jiruu odoo fagoo hin demiin waan ifaa ta’ee tokko nu mu’liisaa jechuu dha. Waan naakoflchiisuu fi kan rajii natii ta’uu imoo osoo namnii belaan dhumuu jiruu malaaqa Guddaa rammadaanii kafaaltii Ol’anaa dhaan baasastotaa addaa addaa Oromiyaa keessaa facaassuu fi Bassastotaa internetaa gubaa namottaa IT ( Oggessaa Computer) qabaan rammadaanii Facebook namottaa addaa addaa Huckeer godhuu dhaan Malaaqa Millionii dhaan kafallaa Miidiyaa Walabaa keenyaa kan Ta’eeOMN__Oromia media network akkasumas ESAT dabalatee jechuu dhaan uguuraa Ooluun fi Umaaniis keenyaa osoo mirgaa isaaf falmaa jiruu fi qabsoo hadha’waa keessaa yeroo galee keessaa Omiishaa fi Gejiibbaa kan Oromiyyaa keessaa jiruu fayyaadamuu dhabbuu dhiisuun isaas Dinaggdeen biyyatii kufaatii fi kaasaaraa goddaa keessaa akkaa galuu godhee jiraa kun jechuun kufaatiin siyassaa biyyaatii Rakkoo hamaa keessaa akkaa jiruu tilmaamuun namaa hin dhibuu. Nutiis kufaatiin wayyanee halaa Addaa Addaa dhibaa irraatii umuu dhaan sirnaa namaa Nyataa kanaa kufiisuu ni dandenyaa keessatuu biyyaa Oromiiyaa keessaa jirataanii Qabeenyaa wayyanee Omiishaa wayyannee armaan gadii kanaa irraa hin bitiinaas ittiis hin gurguriinaa:- 1~Tajaajiilaa Transportii selam 2~Dhaabbataa Ijaarsaa segel (Segel Construction) 3~Mega Net Corporation 4~Waldaa Aksiyoonaa Hitech park 5~Fan Democracy Plc 6~Express Transit 7~Waldaa Aksiyoonaa Ethio Rental 8~Warshaa Biiraa Dilate (Dilate Brewery) 9~Warshaa Nyataa Dessaleng 10~Addis Consultancy House 11~Dhaabbattaa Ijaarsaa Gamoo Birhaane (Birane Building Construction) 12~Waldaa Aksiyoonaa Warshaa Gogaasalee 13~Meskerm Investment 14~Waldaa Akksiiyoona Inshuraansii Africa 15~Globa Auto Spare part 16~Experience Ethiopia Travel 17~Addis Engineering Consultancy 18~Hiwot Agricultural Mechanization 19~Akksiiyoona Keemiikala Behre 20~Dhaabbataa Exportii Hoola fi Re’ee 21~Dhaabbataa Omishaa Qorichaa Star (star Pharmaceutical) 22~Warshaa huccu Almeden 23~Mesfin Industrial Company 24~Warshaa Simmintoo Meseboo 25~Almed Textile Factory 26~Dhaabbtaa Qusaannaa fi Liqii Deddebiiti 27~Dashin Biraa 28~Shala Advertise 29~National GeoTextile 30~Wegagen Bank, S.C fi kan hafaaniis baareefamaa biraatiin isiiniif dhiiheesaa. Waan isiin ajjaa’iibuu moo Dhaabbilleen kun hunduu kan argamaan MagaalaMAQALEE fi ittii Gaaftaamtoonii sabaa Tigreee dha.nutiis Qabsoon keenyaa hangaa Biyyumaattii ragaassisuu jechaa dachee saamamnee debiisuu fi sabaa keenyaa hundaa manaa hidhaa irraa hiksiisuu qabnaa jedhaa. Galatomaa Anii Sifa Hamid! Qabsoon Keenya Hanga Dirree Injifannootii


Angawoonni OPDO gurguddoon taayitaa irraa ari’amuuf jedhame

Awash Post OPDO’n wolgahii hatattamaa sadarakaa koree hojii raawwachiiftuu dhaabaatti geggeessuuf adeemtu irratti bulchitoota naannichaa fi angawoota dhaabaa gurguddoo irratti gamaaggama cimaa geggeessuuf jedhame. Seeyfiin gamaaggamaa jalqabatti kan irra ooltu, akka odeeffannoon keessaa baye akeekutti, Mukrtaar Kadiirii fi Dhaabaa Dabalee ta’uunis hubatameera. Namoonni kunniin lamaanii fi kanniin biroos angoo irraa ni ari’amu jedhemeeti kan eeggamu. Ari’amuu jalaas yoo dandamatan, salphachuun isaanii ifa. Angawoonni kunniin gara angoo dhabuutti kan isaani gessu Oromoof dhaabachuu miti. Oromoo fincile amansiisuu fi jilbiiffachiisuu dadhabuu isaaniiti. Qeeqni gama TPLF’n OPDO fi bulchiinsa naannoo Oromiyaa irratti dhiyaataa ture, jalqabumaa kaasee hujiin gaafii ummataa ukkaamsuu fi erga ummanni daanditti bayee boodas tankaarfii cimaa fudhachuu irratti dadhabina guddaan jiraachuu isaati. Miseensota OPDO gaafii ummataa deeggaranis yeroodhaan sirreessuu fi ufkeessaa qulqulleessuu dadhabuun hir’inaa ta’uu fi gufuu guddaa uumuu isaa irratti angawoonni EPRDF hubannaa tokko irra gayaniiru. Kan siyaasa Itoophiyaa duukaa bu’ee hordofu kamiifuu TPLF tankaarfii cimaa angawoota OPDO irratti hin fudhatan jechee hin yaadu; keessumaayyuu yeroo kasaraan siyaasaa hangana gayu isaan mudate kanatti. Ganna 25 guutuu miilaan qajeelatti gadi dhaabachuu kan dadhabe OPDO’n, qilleensa saahuu mooraa TPLF irraa itti bubbisuun akka allaanduu asii fi achi, ol jedhaa fi jadi jedhaa; ergamaa, tuffatamaa fi ajaja Abbaay Tsahaayyee faan taaytaa irraa ari’amaati kan har’a geette. Ammaaf, oduun kuni dhugaa moo dhara isa jedhu beekuuf nama rakkisa; hanga xumura wolgahiitti obsuun dirqii ta’a. Garuu, tankaarfiin cimaan fudhatamuu isaaf kan wolnama gaafachiisuu miti. Wantuma fedhee yoo ta’e, Muktaar ari’amee Bakar Shaalee taayitatti dhufuun Oromoo ajjeefamuu, hidhamuu fi saamamuu irraa hin hanbisu. Haada, yeroofis ta’u, TPLF dhidhimuu jalaa ittiin baatu ta’uu nimala, garuu. Jijjiiramni bifa kamuu OPDO keessatti dhufa taanaan kan ifatti mul’isu waan biraa miti: Dooniin Woyyaanee bishaan seensisuu isiiti. Kan itti aanu guutummatti dhidhimuudha. Hujiin danbalii amma jiru daran hammeessuu kan Oromoo ta’a jechuudha. OPDO fi ummata Oromoo bal’aa harka ufiitti galchuuf mootummaan TPLF’n durfame tooftaa addaddaatti dhimma bayaa tureera. Mataa OPDO irratti namoota hafuura TPLF’n maletti jiraachuu fi arraba waaqni isaaniif kenneen dubbachuu hin dandeenne tuluu bira ce’ee hanga Oromoo shan-shaniin hidhuttis adeemeera. Yeroo garagaraatti kan argine suni hundi akka worri TPLF yaadee fi karoorsetti kan hin hojjanne ta’uu isaati. Kana booda tooftaa umrii ittiin dheereffatan isa kam tolfatanii akka gadi bayan hubachuun nama rakkisa. Ajjeechaanis Oromoo akka hin jilbiiffachiifne baatiin sadiin darban TPLF fi addunyattis ifa taasiseera. Anagoota OPDO geggeddaruun TPLF’f fala baatii muraasaa malee bifa kamiinuu furmaata waaree fiduu hin danda’u. Jaalatanii jibbannii, jijjiiramni waaree Oromiyaa fi Itoophiyaa keessattii dhufuu kan danda’u yoo Oromoon mirga, haqaa fi kabajaa isaa mirkaneeffate qofa. Mootummaan humnaan angoo irra jiru, kuni dhugoomee arguu yoomuu hin fedhu. Kuni akka dhugoomu kan godhu Oromoodha; qabsoo eegale finiinsee itti fufuudhaan.


GAAFFIIN KOPHAA ITTI RAKKATAA JIRUDHA!

Haala amma keessa jirru kana gadi fageenyaan ta’uu baatullee irruma keessa xiinxaleen gaaffilee armaan gadiiifan deebii quubsaa dhabe! . Aarsaan kaffalme guddaadha; dabalee kaffalamuufis jira ta’a…silaa bilisummaan, walabuummaafi birmadummaan qoosaatti waan hinjirreef. Gaaffiinkoos kunooti; Oromoon deebii naaf barbaadaa! 1. Jaarmiyaalee Oromoo iddoo garaagaraatti caccabeefi tatamsa’e kana akkamiin utubaa tokko jalatti fiduun danda’ama? 2. Miidiyaalee Oromoon qabduufi Oromoof hojjetaa jiran (kan keessaafi alaa) mara haala kamiin walitti fiduun akka jaalala tokkoon dhaabbatanii waltumsuun bilisummaafi tokkummaa sabichaatiif hojjetan taasisuun danda’ama? 3. Utuu mootummaan Wayyaanee galagaltee (nuffiteeyyuu aangoo gadi lakkistee badde) Oromoon caasaa biyya tokko ijaaruu qabu hundaan itti qophaa’eeraa? (Moo akkuma isa bara 1992 sana Dargii fonqolchee diinatti kennee ammas bosonatti deebi’a?-itti hinqophoofneeti fudhadhaa jennaa?…hubadhaa!. Abashaan Oromoo caalaa karaa hedduun qophaa’aa jirtiim..dippiloomaasii dabalate;-Yeroo warri kankeenyaa ODF, Ulfo, shanee, OLF kan abaluufi kan warra sanaa jedhanii…isaan hundaan qophaa’aniiru). https://youtu.be/5qjsitFg11Y 4. Dhaaboliin Oromoo wiirtuuwwan magaalaa Itoophiyaa keessatti, keessumattuu Finfinnee keessatti siyaasisaa hagam jabaataadha? (Baraa carraan daqiiqaafi sakoondiittillee nama miliqxiim? Iddoowwan murteessoo ta’an qabachuufis ta’e dhabamsiisuudhaaf humni qophaa’ee jiraachuun nibarbaachisa; kanaaf ciminni Oromoon qabu gahaadhaa? Moo baanee wacabbarree hiriira baanee, miidiyaarraa bookkisnee deebi’uu qofaatu injifannoodha?). 5. Dargaggoonni (Qeerroofi qarreen) biyyaa keessaa harka qullaa mootummaa garboomfataa kana dura dhaabataa jiran kanaaf wabiin eenyudha? (eenyutu isaaniif mataadhaa?, gatiin dadhabbii dargaggoo kanaa akkasumaan akka hintaaneef..gorsaan, maallaqaan, beekumsa siyaasaan, hidhannoodhaan, ijaaruudhaan..) eenyutu duukaa jira?, barataa kumootaan mana barnootaarraa ariyame, kumootaan mana hidhaa Wayyaaneetti reebamaafi gidiraa hamaa argaa jiru kana qaamni iyyaafataa jiru jiraa?-Hubadhaa!. Miidiyaarrattis maqaa hidhamtoota lama sadii caalaa kan ka’u hinjiru; Barattoonni qaroowwan jajjaboon garaa qullaa mana barnootaarraa mana hidhaatti darbataman hundi maaliif miidiyaadhaan hinfaarfatamne? Namni nama caalaa? Utuu ta’ee barattoonni sun hincaaltuyyuu?…. *****Ammaaf mee ishuma kanaaf yoo deebii naaf argitaniif ammallee gaaffii hedduu duukaan rakkataa jira. …Mariyataan gowwaa hinqabu; mariyataniis sanyii nyaatu!. Garraamummaa keenyarraan kan ka’e garbummaa jaarraa tokoof walakkaa nurra ture kana ammas itti fufsiisuu hinqabnuufan kana jedhe! Na ofkolchaa! Beekan Gulummaa Irranaati!!


“Mootumman Itoophiiya Tarkkanfii Oromiyaa Kessatti Fudhate Dogoggora Ta’u Amanee jira,”

FINFINNEE— VOA Yaa’ii Gamtaa Afrikaa Finfinneetti taa’ee, kaleessa xumurame irratti han hirmaate, gareen Yunaaytid Isteets dhimmoota adda addaa irratti gaazexesitootaf ibsa kenneera. Gaafiwwaan dhihaatef keessaa tokko mormii fi jeequmsa Oromiyaa keessa ji’a sadi’if deema jiru kan ilaallate ture. Dura teechuun USAID fi hoggantuun garichaa Addee Geel Ismiiz hala Oromiyaa kessa laalchisee qama mootummaa, akkasumas Oromoota wajjin walarginee hasahuu isaani dubbatte. Mootumaan Itoophiiyaa yeeroo biyyattiin rakkoo siyaasaa keessa seente hunda hiriira nagaa warra bahan irrattii dhukaasa banuun fillannoo bara 2005 dabalatee kan baratame. Ammas hiriirtota nagaa Oromiyaa iratti kun rawwatamuu isaatin walqabatee gaafiin han dhihaateef Ministirii Dhimma-alaa Yunaaytid Isteetsitti itti aantuun ministeera , ka dhimmoota Afrikaa, Lindaa Toomaas Griinfiild “Motumman Itiyphiiyaa tarkkanffin fudhatee dogoggora ta’uu amaneera.” jette. Gama biraatin mormii fi walitti bu’iinsa Oromiyaa keesaatiif sababni rakkina bulchiinsa gaaridhan walqabate ta’u qondaaltonni Dhaabbata Demookraatawaa Ummata Oromoo dubbatan. Murti kanarras han gahamee marii Dh.D.U.O haala oromiyaa kessa qorachuuf taasiserratti ta’uu isaa Itti aantuu dura-butuun dhabichaa fi Kaabinee Itoophiyaatti,sadarkaa itti aanaa-ministiraatti qindeesituun dhimma bulchiinsa gaarii, Aadde Asteer Maamoo televisiyoona Itiyoophiyaaf ibsitee jirti. Murtiin, kan Addee Asteer irra gahamee jette kun garuu waan kana dura waayee mormii Oromiyaa keessa laachisee qondaaltoonni Mootumaa biyyatti jechaa turaniin wal hin fakkaanne. Paartiileen mormituu biyyattius mormiin kun baay’ina roorroo irraa ka dhufee jechaa turan. Marii fi qorannoo godhamee kanarratti dura-ta’aan DH.D.U.O fi Pireesdaantiin naannoo Oromiyaa, Muktar Kadir hin mullane. Isa bakka bu’uun kan midiiyaadhaaf ibsa kennes itti aanaa isaa Obbo Isheetuu Dessee ta’uu Iskindir frew Finfinneerraa gabaaseera.


#OromoProtests Duulli OPDO haxaayuu itti fufee jira

“GO/SH/LI/ Aanaa Dandii (Ginci) iddoo itti bara kana qabsoon eegalettii gaggeessitoota olaanoo OPDO buusan. Ob.Kabbadaa Bajigaa I/G/W/OPDO, Ob.Taddasaa Birruu, Bulchaa Aanaa, Ob Mardaasaa Bul/Nageenya buusuudhaan, bakka I/G/OPDO Ob Itichaa Qaabataa, Bakka Bulchaa Ob. Taaddalaa Hospitaala Ambootti manaajera kan ture , bakka Bu/Nageenyaa immoo Aanaa Ilfataa irraa fiduuf jedhu.”